Odmor tek posle korone — ali, za većinu Rusa samo u svojoj zemlji - 26.04.2020, Sputnik Srbija\nOdmor tek posle korone — ali, za većinu Rusa samo u svojoj zemlji\nZemlje poput Turske i Grčke među prvima su najavile da bi mogle da otvore turističke objekte za ruske turiste, koji se ubrajaju među najbrojnije i najgalantnije... 26.04.2020, Sputnik Srbija\nrusija u doba korone, rusija, svet, vesti\n15:45 26.04.2020 (Osveženo: 00:57 26.08.2021)\n© Sputnik / Vladimir Sergeev / Uđi u foto-galerijuKrim\nZemlje poput Turske i Grčke među prvima su najavile da bi mogle da otvore turističke objekte za ruske turiste, koji se ubrajaju među najbrojnije i najgalantnije u svetu. Međutim, ankete pokazuju da većina Rusa ovo leto planira da provede u svojoj zemlji.\nRazlog za to su karantin, zatvorene granice i zabrana putovanja u inostranstvo zbog virusa korona.\n„Pre jula, najverovatnije, niko neće nigde putovati. Nadamo se da će se Rusija otvoriti za turiste u julu ili avgustu i upravo to će biti početak obnove turističkog tržišta. Teško je reći kako će se situacija razvijati kada je reč o putovanjima u inostranstvo, ali, najverovatnije da će se ti pravci otvarati u različito vreme. Ipak, može se pretpostaviti da ćemo 2021. moći da putujemo po svetu na isti način kao pre pandemije“, rekla je Maja Lomidze, izvršna direktorka Asocijacije ruskih turističkih agencija na onlajn konferenciji „Kako je pandemija pogodila tržište transporta“, podsećajući da je Evropa već govorila o mogućem produženju ograničenja na avio-saobraćaj do septembra.\nAsocijacija ruskih turističkih operatora je saopštila da su prve ture iz Rusije u inostranstvo nakon pandemije korona virusa planirane za period posle 1. avgusta. Turoperateri koji su dali ponudu za avgust, objašnjavaju da su svoju odluku doneli na osnovu analize trenutne situacije i naglašavaju da se navedeni datumi mogu promeniti u svakom trenutku, u zavisnosti od epidemiološke situacije u različitim zemljama, a takođe i od preporuka i odluka njihovih vlasti.\nJoš jedan razlog zašto ruski turoperateri pominju avgust, a ne neki raniji period, jeste činjenica da je nacionalni avio-prevoznik „Aeroflot“ ranije obustavio prodaju karata do 1. avgusta.\nZbog pandemije avio-kompanije gube ogroman novac. Šef „Rosavijacije“ Aleksandar Neradko procenjuje da bi šteta mogla da iznosi i više od 100 milijardi rubalja.\nŠansa za domaći turizam\nZbog pandemije virusa korona Rusija je krajem marta potpuno prekinula međunarodne redovne i čarter letove. Eksperti iz sfere turizma veruju da će avio-saobraćaj sa drugim zemljama po optimističnom scenariju biti obnovljen za tri meseca, po realističnom — na jesen, a po pesimističnom — tek na proleće 2021.\nObnavljanje turizma u Rusiji počeće sa domaćim destinacijama, a ima najava da bi se to moglo dogoditi i već od 1. juna. Po svemu sudeći, prvo će se otvoriti ruska letovališta, a tek onda, kada se epidemiološka situacija u svetu stabiliše, otvoriće se i druge zemlje. Mnogi eksperti veruju da će Turska biti jedna od prvih zemalja sa kojom će Rusija uspostaviti avionski saobraćaj.\nŠefica Federalne agencije za turizam Zarina Doguzova, u pismu potpredsedniku ruske Vlade, ocenila je da će se putovanja u inostranstvo u potpunosti nastaviti tek sredinom 2021. godine, tj. da će se tek tada vratiti na pretkrizni period.\nU pismu se takođe navodi da je obim prodaje u ruskom turizmu pao za 90-100 odsto. Prema preliminarnim procenama, samo u prvoj polovini ove godine industrija će izgubiti oko 1,5 biliona rubalja. Međutim, eksperti veruju da će se turistička industrija brzo oporaviti i da može postati jedan od glavnih biznis sektora koji će pomoći regionima Rusije da prebrode krizu nakon pandemije virusa korona.\nDoguzova je takođe uverena da trenutna situacija može biti jedinstvena šansa za domaći turizam, a da sam turizam može postati lokomotiva za izlazak iz krize za većinu regiona zemlje.\nOdmor posle korone\nStatistika pokazuje da više od 200 hiljada Rusa nije moglo da iskoristi već plaćene turističke aranžamne, a ankete pokazuju da su zbog virusa korona, karantina, zatvaranja granica i zabrane putovanja u inostranstvo mnogi Rusi promenili planove i odustali do planiranih putovanja. Čak 57 odsto Rusa je reklo da će letnji odmor i prvomajske praznike provesti kod kuće.\nMeđutim, Maja Lomidze smatra da ogromna odložena potražnja za putovanjima, koja će se sigurno pojaviti među Rusima nakon ukidanja ograničenja uvedenih zbog pandemije korona virusa, omogućava da se „nadamo da će turizam imati dobre šanse posle krize“.\n„Apsolutno svi ljudi koji su odložili, pomerili ili čak nisu planirali putovanje, shvataju da će se po završetku krize sigurno odmarati. Želeće negde da odu, promene sliku i ambijent barem na kratko vreme“, smatra Maja Lomidze.\nOstaje još i pitanje kada će Rusija otvoriti svoje granice za goste iz inostranstva. To, svakako, zavisi od epidemiološke situacije u zemlji. Trenutno, pandemija virusa korona u Rusiji još nije dosegla vrhunac, a lekari daju različite prognoze. Mnogi očekuju da bi pik u Rusiji mogao da se dogodi do kraja maja, dok se u Moskvi vrhunac pandemije očekuje ranije, s obzirom da je prestonica prva bila pogođena virusom.


Sutra u ponoć ističe rok za predaju izbornih lista - Sputnjik Srbija\n23:52 23 Septembar 2020\nSutra u ponoć ističe rok za predaju izbornih lista\n21:45 04.06.2020 Preuzmite kraći link\nRok za predaju izbornih lista Republičkoj izbornoj komisiji ističe 5. juna u ponoć, a do sada je predato 15, a proglašeno 13 lista za izbore koji se održavaju 21. juna.\nGrupa građana „1 od 5 miliona“ predala je u sredu izbornu listu, ali im je Republička izborna komisija dala rok od 48 sati da isprave nedostatke u pogledu pravno valjanih potpisa građana.\nNova stranka Zorana Živkovića, koja je u koaliciji sa Zelenom strankom najavila je da će listu predati u petak u podne.\nOčekuje se da listu u petak preda i Liberalno demokratska partija (LDP) Čedomira Jovanovića.\nKako je Tanjugu rečeno u LDP-u, potpisi se skupljaju, lista je sastavljena i najverovatnije će biti predata u petak popodne.\nListu su do sada predali SNS, SPS, SRS, Savez vojvođanskih Mađara, Aleksandar Šapić (SPAS), POKS, Ujedinjena demokratska Srbija, Stranka slobode i pomirenja Muamera Zukorlića, Metla 2020, Milan Stamatović (Zdrava Srbija), SDA Sulejmana Ugljanina, Srpska stranka Zavetnici i Narodni blok, a te liste je RIK i proglasio.\nInače, u sredu je istekao i mandat aktuelnom sazivu Skupštine Srbije, jer su mandati poslanika potvrđeni 3. juna 2016. godine.\nNovi saziv parlamenta Srbija bi trebalo da dobije do 25. jula, odnosno 30 dana od proglašenja konačnih rezultata izbora, zakazanih za 21. juni, a imajući u vidu da RIK ima 96 sati da proglasi njihove konačne rezultate.


Odbio je da na meču protiv Nigerije uđe u igru, što mu nije bio prvi put, pa je selektor Zlatko Dalić odlučio da ga pošalje kući već posle prvog kola. To se ispostavilo kao odličan potez, pošto je tako učvršćen timski duh, atmosfera je bila na još višem nivou, pa je ona bila jedna od tajni velikog uspeha.\nPosle Svetskog prvenstva se potezalo pitanje da li Nikola Kalinić zaslužuje da dobije medalju, s obzirom na to da je posle prve utakmice otišao kući. Reprezentativci su bili saglasni, poručili su da napadaču Milana treba da se dodeli odličje, no on ju je odbio.\nTako je samo nastavljen košmarni period za hrvatskog napadača i još uvek nije okončan. Naime, od početka letnjeg prelaznog roka spekulisalo se da će Kalinić napustiti Milan i da će ostvariti veliki transfer u Atletiko. To je već bilo viđeno kao završen posao, ali...\nMadriđani su ga predugo čekali i odlučili su da se okrenu drugim rešenjima, pošto se realizacija dogovora njegovog prelaska u redove "jorgandžija" odužila. Kako navode evropski mediji, trener Dijego Simeone je odlučio da dovede Olivijea Žirua iz Čelsija, dok će Nikola Kalinić, po svemu sudeći, ostati na "San Siru".


SRS za spomenik Nikoli Tesli | TV KANAL 9 NOVI SAD\nNaslovna EMISIJE SRS za spomenik Nikoli Tesli\nSRS za spomenik Nikoli Tesli\nVIDEO K9: Novi Sad u narednom periodu mogao bi da dobije spomenik Nikole Tesle, a ideja je i da Bulevar Evrope bude preimenovan i da ponese ime ovog velikog srpskog naučnika, rekao je na današnjoj konferenciji predsednik Gradskog odbora Srpske radikalne stranke Đurađ Jakšić.\nNikola Tesla je prvi Srbin koji je nominovan za Nobelovu nagradu, 1937. godine i istu je odbio, a takođe je jedini Srbin po kojem je nazvana međunarodna jedinica mere za jačinu magnetnog polja, istakao je Jakšić.\n“SRS pokreće inicijativu da se podigne spomenik najvećem srpskom i jednom od najvećih svetskih naučnika Nikoli Tesli. Mi smo mišljenja da će se na ovaj način Novi Sad dostojno odužiti svom počasnom građaninu koji je sticajem okolnosti u dva navrata baš u Novom Sadu, od strane Matice Srpske, bio odbijan za studentsku stipendiju pre sticanja svetske slave. Govoriti potanko o biografskim podacima Nikole Tesle je u ovom momentu izlišno iz prostog razloga što je biografija velikog genija Nikole Tesle opšte poznata”, rekao je Jakšić.\nOsim inicijative za koju smatra da će svi odbornici skupštine prihvatiti, radikali navode kako bi i Bulevar Evrope trebalo preimenovati u Bulevar Nikole Tesle.\n“SRS istovremeno pokreće inicijativu da se nekadašnji Subotički bulevar, koji je 2009. godine nespretno nazvan Bulevar Evrope, preimenuje u Bulevar Nikole Tesle. Naziv Bulevar Evrope predstavlja dosmanlijsku kreaciju, ali je naziv koji je u potpunosti paušalan i bezličan i koji, po našem mišljenju, ne predstavlja ništa. SRS je mišljenja da najznačajnija saobraćajnica u gradu Novom Sadu treba da nosi ime upravo po velikom geniju i naučniku”, pojasnio je Jakšić.\nJakšić je istakao kako bi spomenik trebao da bude u užem centru, dok, kako je naglasio, predloge će poslati savetima Skupštine grada koja su zadužena za ta pitanja.\nPrethodni tekstŠkola tkanja sve popularnija\nSledeći tekstDinar miruje, kurs 123,97 za evro


Igor Macura: Kako je NLB Grupa sprovela akviziciju Komercijalne banke - Sve o novcu\nHome\tIntervju\tIgor Macura: Kako je NLB Grupa sprovela akviziciju Komercijalne banke\n„Sam proces akvizicije je inače izuzetno osetljiv i veoma je bitno da se sprovede uz punu disciplinu svih učesnika u projektu kako bi se donele prave odluke. Svaka greška može dovesti do nepotrebnih iznenađenja u kasnijim fazama transakcije. Mnoge faze u procesu su bile prilično izazovne, od same odluke Nadzornog odbora da se krene u proces davanja ponude, pa sve do samog preuzimanja. Neke posebne faze koje bih izdvojio su na primer, proces procene poslovanja Komercijalne banke (due dilligence) koji je bio posebno zahtevan. To je praktično bio projekat sam za sebe gde je u jednom trenutku više od 180 kolega iz NLB-a i eksternih konsultanata radilo na analizi.“\nOpširnije na: Bonitet.com\nOvim rečima Igor Macura, Country Manager za Srbiju i Crnu Goru, NLB Group, za „Svet osiguranja“ odgovorio je na pitanje, šta je bio najveći izazov za NLB Group, kao kupca u procesu privatizacije Komercijalne banke. Naš sagovornik aktivno je učestvovao u akviziciji najveće domaće banke, u složenom procesu koji se odvijao u sred pandemije koja jeste usporila, ali ih nije pokolebala u nameri.\n„Mogu da kažem i da je proces pripreme aplikacije za Evropsku centralnu banku za odobrenje same akvizicije bio važan korak u procesu, gde smo napravili ozbiljne analize kako će integracija Komercijalne banke uticati na NLB Group i gde je hiljade strana dokumentacije pripremljeno za regulatora. Naravno ne isključujem i sam proces pripreme za preuzimanje koji je obuhvatao tranziciju rukovodstva, pripremu za prvo izveštavanje i druge radnje“, dodaje Macura.\nŠta su i gde su bile najveće prepreke u procesu akvizicije, a šta je po Vašem mišljenju ono šta bi mogle da budu u operativnom i regulatornom spajanju?\nNajveći izazov u samom procesu akvizicije bila je COVID-19 kriza koja je uticala na sam proces priprema i koja je unela dosta neizvesnosti. U trenutku kada je kriza počela, niko sa sigurnošću nije mogao da kaže kako će uticati na ekonomsku situaciju u Srbiji, na Komercijalnu banku ili NLB Group. To nam je dosta produžilo sam proces i imali smo mnogo dodatnih pitanja i diskusija sa regulatorom. Testirali smo projekcije, radili procene kako možemo projekat integracije da izvedemo na daljinu, analizirali sve operativne rizike. Sada, kada je ova faza završena, mogu da kažem da je bilo interesantno iskustvo, ali nije bilo tako lako u momentu kada se dešavalo.\nKoliko je COVID-19 u hodu promenio planove?\nCOVID-19 kriza ozbiljno produžila sve rokove koje smo planirali u procesu preuzimanja Komercijalne banke. Po nekom prvom planu, ideja je bila da dobijemo sva neophodna odobrenja i zatvorimo transakciju početkom trećeg kvartala prošle godine. Naravno, kako je kriza došla i kako su krenula prva zatvaranja, definitivno je veliki deo tržišta bio zatečen takvim stanjem. Mi smo konkretno morali da uradimo reviziju naših planova, što je zahtevalo dodatno vreme, tako da smo umesto jula došli do decembra prošle godine. Na sve to moram da dodam da je način rada, gde smo svi radili udaljeno, dodatno otežao sve pripreme za preuzimanje, timovi koji su bili uključeni, kako na strani Komercijalne banke, tako i na strani NLB Group su toliko profesionalno i disciplinovano prišli pripremi samog preuzimanja da je na kraju sam proces završen skoro bez ijednog problema ili kašnjenja. Da mi je neko rekao pre svega ovoga, da ovako jedan zahtevan posao može da se odradi skoro „od kuće“, ne bih mu verovao. Nažalost, neke planirane aktivnosti kao proslava preuzimanja, morale su da budu odložene, ali planiramo to da nadoknadimo kada se situacija normalizuje.\nNa kraju, ovaj način udaljenog i digitalnog poslovanja je postao novi standard koji otvara nove mogućnost za saradnju zaposlenih i fleksibilnost, jer je očigledno da možemo kvalitetno da završimo posao i ako ne sedimo fizički zajedno.\nOva transakcija je važna tačka u okviru transformacije NLB Group u regionalnog šampiona, s obzirom da su to težnje, koji su sledeći strateški koraci?\nU ovom trenutku u fokusu imamo dve stvari – naše zaposlene i naše klijente. Kada govorimo o zaposlenima, mi moramo da obezbedimo da se naše nove kolege iz Komercijalne banke uspešno uključe u NLB porodicu. Što se naših klijenata fizičkih lica tiče, predstoji nam period ubrzane digitalizacije i modernizacije poslovanja banke, kako bi pronašli nove načine da pružimo što kvalitetniju uslugu. To znači da će klijenti imati novu, digitalnu i mobilnu platformu, verovatno jednu od najnaprednijih na tržištu, investiraćemo u sisteme za upravljanje podacima, unapredićemo servis kontakt centra, koji će biti dostupan kroz sve kanale i još dosta drugih unapređenja. Što se tiče pravnih lica, ona će moći sada da koriste sve prednosti regionalnih platformi za dokumentarno poslovanje, faktoring, lizing. U svakom slučaju, klijenti će osetiti primetan pomak u kvalitetu usluge.\nS obzirom da će dve banke funkcionisati kao dva entiteta, šta će tu biti glavni zadaci u procesu tranzicije dok ne postanu jedna banka?\nKao što ste već pomenuli, NLB i KB u svim zemljama u kojima su obe banke prisutne, nastaviće da rade kao zasebne banke sve do konačnog pravnog spajanja. Proces spajanja banaka je jako kompleksan i zahtevan, a posebno je kompleksno koordinirati taj projekat paralelno u tri zemlje. Jedna od glavnih pretpostavki je da proces integracije ne sme da ima velikog uticaja na normalno poslovanje sa klijentima i regulatorom, kako bi se obezbedila nesmetana tranzicija.\nMi smo naravno definisali neke ključne strateške smernice: KB i NLB će nastaviti da rade punom snagom kao odvojene banke sve do pravnog spajanja. Mi želimo da sačuvamo sve najbolje talente iz svih banaka na ovim tržištima i zbog toga ćemo organizovati transparentan proces nominacija i procene najboljih kandidata za buduće pozicije. Glavna vrednost organizacije dolazi od ljudi koji u njoj rade i definitivno želimo da najbolji nađu svoje mesto. Naš cilj je i da izgradimo modernu, digitalizovanu i efikasnu banku sa značajno unapređenim kvalitetom usluge. Sve to podrazumeva ozbiljnu transformaciju procesa i načina rada koja će trajati u narednih nekoliko godina.\nŠta bi trebalo što pre promeniti u poslovanju Komercijalne banke, odnosno NLB banke?\nPostoje određena strateška poboljšanja, koja smo primetili još u fazi pre akvizicije, koja će definitivno imati prioritet, kao što je unapređenje kontakt centra, ubrzanje usluge u ekspoziturama (pojednostavljenje određenih administrativnih procesa), i unapređenje usluge preko mreže bankomata. Postoji naravno i mnogo veći broj zadataka koji će se dešavati u pozadini jer moramo da obezbedimo i usklađivanje procesa sa standardima Grupe i evropskog regulatora.\nKako će se odvijati proces prilagođavanja, a to je ono što sigurno očekuje i zaposlene, ali i klijente Komercijalne banke?\nOčekuje se da će proces integracije banaka u Srbiji, Crnoj Gori i Republici Srpskoj trajati nešto više od godinu dana, različit plan je predviđen u različitim zemljama, ali Srbija je naravno najzahtevnija. Naš cilj je u svakom slučaju da završimo spajanje u prvoj polovini naredne godine. Što se tiče Crne Gore i Republike Srpske računamo da taj proces može biti još i brži. Planiramo da u isto vreme radimo i pravno spajanje i operativnu/tehničku integraciju.\nPored tehničke integracije, integracija zaposlenih predstavlja najveći prioritet, jer na kraju ona utiče na promenu kulture u samoj organizaciji. Planirali smo precizan plan integracije za zaposlene, koji će uključivati profesionalno organizovan proces izbora rukovodilaca, kao što sam pomenuo, sa ciljem da obezbedimo najbolje talente za buduću banku. To je jedan od prvih zadataka u procesu integracije. Pored rukovodilaca, planiramo i sveobuhvatnu evaluaciju svih zaposlenih. U skladu sa našim ciljem da izgadimo modernu i digitalizovanu banku, to naravno za sobom povlači i određenu optimizaciju procesa u banci (u skladu sa trenutnim tendencijama u bankarskoj industriji). Naglašavamo da će proces integracije i optimizacije biti u potpunosti fer i transparentan i da će biti otvoren za komunikaciju sa svim zanteresovanim stranama u skorijem periodu.\nTakođe, planiramo da uskladimo pristup ka klijentima koji će tokom procesa integracije biti slobodni da biraju usluge obe banke, uz određene pažljivo usklađene pogodnosti. Izbor usluga klijenti će moći da naprave u svom najboljem interesu. Na primer, to može da bude otvaranje računa bez dodatnih mesečnih naknada za održavanje u drugoj banci, o čemu će biti pravovremeno obaveštni od strane svojih bankara.\nPreuzeto sa portala Bonitet.com\nKompletan intervju je objavljen u časopisu Svet osiguranja.\nSvetu prete pandemija, propusti u sajber bezbednosti i digitalna nejednakost


Int priča - Uroš Savurdić - EESTEC\nSigurno je svaki član Isteka upućen u činjenicu da je Istek internacionalna organizacija, i sigurno je većina slušala uzbudljive priče nekog od svojih kolega o putovanjima koje im je članstvo donelo. Detaljnije o iskustvu na internacionalnom nivou će sa nama podeliti Uroš Savurdić, koji je član Isteka preko godinu dana, a radom na internacionalnom nivou se bavi osam meseci.\nKako ti, kao član internacionalnog projketa, opisuješ njegov rad?\nProjekat na internacionalnom nivou ima malo drugačiji smisao. Njihov zadatak je da budu u kontaktu sa lokalnim komitetima, raspolažu informacijama o aktivnostima koje se održavaju i praktično su neka vrsta inicijatora i posrednika, a ne direktni organizatori samog projekta.\nKoje su to veštine i iskustva koja se stiču radom na lokalnom, a koja na internacionalnom nivou?\nRadom na lokalnom nivou, članovi Isteka bivaju u mogućnosti da steknu iskustva u vođenju sastanaka, građenju odnosa u timu, razgovorima sa kompanjama itd. Sve u svemu, pruža se intenzivniji pristup kompanijama u smislu saradnje i komunikacije. Sa druge strane, na internacionali, iako se mogu steći istovetna iskustva, fizička udaljenost može predstavljati omanji problem. Međutim, neminovno se pruža prilika da se upoznaju ljudi širom Evrope i na taj način stvore kontakti različitie prirode. Usavršavanje engleskog jezika i javnog nastupa koji iziskuje govorenje na drugom jeziku, kao i nadgradnja samopouzdanja za tako nešto, što je meni svakako bila novina, je nešto što je meni, takođe, doneo rad na internacionalni. Uz sve to dolaze i jako uzbudjivi događaji sa samog putovanja koji su i neformalne prirode, praćeni sticanjem prijatelja sa kojima sam i danas u kontaktu.\nŠta je ono čime se ti konkretno baviš na internacionali?\nShodno tome postoji jako veliki broj komiteta u Isteku, javila se potreba da se napravi podela na regione na osnovu kulturološke sličnosti i geografske blizine. Cilj je svakako bolja saradnja komiteta, kao i to da se internacionalnom upravnom odboru i drugim timovima i projektima omogući bolji uvid u rad komiteta, njihove aktivnosti, te je tako nastao projekat regionalizacije. Konkretno, ja sam koordinator regiona šest, koji sačinjavaju komiteti u Bukureštu, Novom Sadu, Nišu, Krajovi, Beogradu i Skoplju, i moj zadatak je da održavam regionalne sastanke (uživo ili online) sa ciljem boljeg međusobnog upoznavanja, vođenja diskusija o problemima i predlozima za rešavanje istih, obučavanje članova… Dakle, projekat regionalizacije predstavlja sponu između lokalnog i internacionalnog nivoa.\nDa li postoje neke veštine ili iskustva koje bi član Isteka trebalo da poseduje kako bi započeo svoj rad na internacionalnom nivou?\nMotivacija i dobra volja su esencijalni i najbitniji uslov za bilo kakav angažman u Isteku. Lično ja nisam raspolagao prevelikim iskustvom kada sam se prijavio da budem koordinator na internacionali, međutim moj entuzijazam je bio prepoznat i uspeo sam u svojoj nameri. Svakako da za rad u internacionalnom upravnom odboru, liderske ili koordinatorske pozicije, jeste neophodno neko iskustvo, u skladu sa vizijom internacionalnog upravnog odbora, ali ipak ništa od toga nije striktno i nekad je dovoljna samo dobra volja.\nZašto bi, po tvom mišljenu, član Isteka trebalo da se oproba u aktivnostima na internacionalnom nivou?\nViše je razloga, a svako će sigurno pronaći sebi najbliskiji. Usavršavanje komunikacije na engleskom jeziku je neminovno, zatim stvaranje poznanstava, prijateljstava i kontakata širom Evrope, upoznavanje različitih kultura, rad na samopouzdanju, sve to propraćeno raznim događajima, što formalne, što neformalne prirode. Istek se upravo svojim internacionalnim karakterom ističe od ostalih organizacija koje su dostupne studentima na našem fakultetu, stoga toplo preporučujem da maksimalno iskoristite sve mogućnosti koje se pružaju našim članovima.


Počeli zvanični razgovori misije MMF-a i delegacije Srbije o novom aranžmanu\n► Počeli zvanični razgovori misije MMF-a i delegacije Srbije o novom aranžmanu\nMisija Međunarodnog monetarnog fonda (MMF) počela je danas u Narodnoj banci Srbije (NBS) u Beogradu zvanične razgovore s delegacijom Srbije o novom aranžmanu koji bi se zasnivao na tehničkoj, a ne na finansijskoj podršci, kroz Instrument koordinacije politika (PCI).\nDelegaciju Srbije na sastank sa misijom MMF-a predvodi guvernerka NBS Jorgovanka Tabaković, koja predstavlja Srbiju u MMF-u, a u razgovorima učestvuje i ministar finansija Dušan Vujović, kao i šef kancelearije MMF-a za Srbiju Sebastijan Sosa.\nMisija MMF-a, koju predvodi Džejms Ruf, boravi u Beogradu od 8. do 16. marta, a tokom razgovora biće sumirani postignuti rezultati nedavno završenog aranžmana Srbije s MMF-om i sagledana najnovija makroekonomska i fiskalna kretanja, saopštila je NBS.\n"Imajući u vidu da su sprovođenjem dogovorenog ekonomskog programa u prethodne tri godine, koji je bio podržan stand-baj aranžmanom iz predostrožnosti, ostvareni ciljevi u postizanju makroekonomske ravnoteže i stabilnosti javnih finansija, kao i sprovođenju reformi u finansijskom sektoru, ovom prilikom razgovori će se voditi o prioritetima ekonomske politike u narednom periodu, kojima bi se učvrstili postignuti rezultati i obezbedio dugoročan i održiv privredni rast", ističe se u saopštenju NBS.\nDodaje se da će tema razovora biti mere ekonomske politike, institucionalne i strukturne reforme koje treba sprovoditi, kao i o modaliteti buduće saradnje Srbije s MMF-om.\nSrbija je 22. februara završila trogodišnji aranžman sa MMF-om, koji je podrazumevao finansijsku podršku u slučaju potrebe od oko 1,2 milijarde evra, ali taj novac nije korišćen.\nEvro sutra 118,40 din\nDinar će sutra oslabiti za 0,1 odsto prema evru i zvanični srednji kurs biće 118,4079 dinara za jedan evro, objavila je Narodna banka Srbije (NBS).\nDinar će u petak neznatno promeniti vrednost prema evru i zvanični srednji kurs biće 118,3414 dinara za jedan evro, objavila je Narodna banka Srbije (NBS).\nNarodna banka Srbije (NBS) danas je saopštila da su na rast deficita tekućeg računa države uticali brži privredni rast i kretanje cene nafte na svetskom tržištu, ali da je on i dalje na...\nDinar je danas neznatno oslabio prema evru i zvanični srednji kurs je 118,3459 dinara za jedan evro, objavila je Narodna banka Srbije (NBS).


Pogledajte kako izgleda silovatelj koji je naleteo na pogrešnog čoveka! | DNEVNE\nPogledajte kako izgleda silovatelj koji je naleteo na pogrešnog čoveka!\n52- godišnji Vilijam Metson je pre par dana provalio u stan jedne devojke iz Južne Karoline sa namerom da je siluje. Međutim, pre nego što se bilo šta desilo, pojavio se devojčin momak i brutalno ga pretukao.\nDečko je došao kući i zatekao jeziv prizor. Muškarac je pokušavao da siluje njegovu devojku. Mladić nije želeo da sačeka da policija dođe, već je stvar uzeo u svoje ruke. Skinuo je muškarca sa nje, izudarao ga pesnicama, a zatim izvukao napolje i nastavio da ga tuče na travnjaku ispred kuće.\nKada su policajci stigli, uhapsili su Metsona i tom prilikom zabeleželi da mu je levo oko zatvoreno i da je lice ovog muškarca bilo krvavo i u podlivima. Iz policije su saopštili da je Metson optužen za silovanje, a protiv momka napadnute nije podneta prijava, pošto su povrede koje je naneo napasnike načinjene prilikom odbrane žrtve.


Ambasada SAD-a ponovila: Odluke Ustavnog suda BiH moraju se poštovati – Fokus.ba\nAmbasada SAD-a ponovila: Odluke Ustavnog suda BiH moraju se poštovati\nAmbasada Sjedinjenih Američkih Država u Bosni i Hercegovini apelovala je na vlasti u RS-u da naprave odgovarajuće izmjene da bi buduće proslave Dana RS bile u skladu sa zahtjevom Ustavnog suda BiH koji je ocijenio neustavnim dio Zakona o praznicima Republike Srpske, te naložio Narodnoj skupštini tog bh. entiteta da izmijeni sporne odredbe, javlja N1, prenosi bh. novinska agencija Patria.\n– Tokom 2015. godine premijer Aleksandar Vučić je ukazivao na ulogu Srbije koja kao potpisnica Dejtonskog mirovnog sporazuma poštuje suverenitet i teritorijani integritet Bosne i Hercegovine. Vjerujemo da premijer Vučić shvata osjetljivu prirodu ovog događaja nakon odluke Ustavnog suda BiH – kazali su za N1 iz Ureda za odnose s javnošću Ambasade SAD-a.\n– Apelujemo na vlasti u Republici Srpskoj da naprave odgovarajuće izmjene da bi buduće proslave navedenog praznika bile u skladu sa tim zahtjevom. Odluke Ustavnog suda su konačne i obavezujuće i svi ih moraju poštovati i provoditi. Svi učesnici obilježavanja praznika treba da izbjegavaju podsticanje nacionalističkih osjećaja – saopćili su iz Ambasade Sjedinjenih Američkih Država u Bosni i Hercegovini.\n#izdvojeno#američka ambasada BiH\nJohn Kerry: Građani SAD-a stoje rame uz rame sa građanima BiH, dok obilježavamo 21. godišnjicu genocida!


Godišnjica DRIP-a: Udružimo snage, pobijedimo prepreke, pružimo podršku majčinstvu! - eTrafika\nGodišnjica DRIP-a: Udružimo snage, pobijedimo prepreke, pružimo podršku majčinstvu!\n23/12/2015 2 min za čitanje\nUdruženje djece, roditelja i porodilja, DRIP iz Banjaluke, obilježilo je danas godinu dana svog postojanja. Povodom toga su organizovali projekciju filma „Bebe“, u banjalučkom Staklencu.\nU svom obraćanju publici, Irena Medar Tanjga, jedna od osnivačica udruženja, rekla je da su za vrijeme svog djelovanja posebno ponosne na akciju „Sloboda rađanja“, kada su sa državama iz regiona organizovale predavanja i akcije na ovu temu, svako u svojoj državi. Na osnovu toga su izvršile istraživanje o položaju žena u porodilištima.\nTu su došli do zaključka da postoji loša edukovanost i nedostupnost informacija o trudnoći, kao i loša komunikacija na relaciji medicinsko osoblje i pacijenti. Njihova nastojanja u narednom periodu idu u pravcu da ova pitanja budu glavni problemi koji će se rješavati.\nIrena je takođe rekla da što se tiče planova za dalje, prva aktivnost koja je na redu, jeste organizovanje razgovaraonice sa trudnicama i porodiljama. Vodili bi ih psiholozi i stručni ljudi koji bi žene pripremili i uputili u ova, njima još nepoznata iskustva.\nOne su pozvale sve građane na uključivanje u rad udruženja, aktivno ili pasivno. Takođe su istakle da ih je malo, ali što ih bude bilo više, to će imati jači glas, te će nastaviti sa još aktivnijim radom, punim tempom.\neTrafika.net – Olivera Peranović\nBanja LukabebeDRIPmajčinstvoOlivera Peranovićpodrškaporodiljetrudnoća\nMaterijalne stvari kao uzrok prljave duše\nEpiduralna anestezija: Plati ili se pati


Nezadovoljni građani i toplana izgladili nesporazume | Pirot vesti\nPočetna/Gradska hronika/Nezadovoljni građani i toplana izgladili nesporazume\nPredstavnici žitelja naselja Centrala koji su nezadovoljni kvalitetom grejanja danas su se u zgradi opštine Pirot sastali sa rukovodstvom Gradske toplane kako bi se razrešili problemi na koje se meštani ovog naselja već duže vreme žale. Sastanku je prisustvovao i predsednik opštine Vladan Vasić\nPredstavnici Gradske toplane prezentovali su meštanima ovog dela grada rezultate merenja temperature u stanovima koja su vršena, na osnovu kojih su temperature u predviđenim granicama koje iznose 20 stepeni uz toleranciju od plus ili minus dva stepena, što je u skladu sa ugovorima koje su građani potpisivali prilikom priključenja na sistem daljinskog grejanja.\nPredstavnik nezadovoljnih građana Milan Paunović kazao je da je sastanak bio konstruktivan i da je nađeno rešenje koje podrazumeva da se održi kvalitet grejanja koji je u poslednjih nekoliko dana.\n-Posle peticije građana grejanje je značajno poboljšano i mi tražimo da se sa ovakvim grejanjem nastavi i što se tiče građana nikakvih problema neće biti-kazao je Paunović.\nSastanku je u vidu posrednika prisustvovao i predsednik opštine Vladan Vasić.\n-Mislim da smo nakon današnjeg sastanka približili stavove jer su mnoge stvari koje su građani do sada procenjivali a da pritom nisu imali prave informacije razjašnjenje i nadam se da će u narednom periodu korisnici grejanja biti zadovoljni. Ljudima smo objasnili šta znači tarifni sistem, šta znači promena načina naplate u odnosu na raniji način naplate, ali i sa problemima sa kojima posluju sve toplane u Srbiji koje su ograničene samo na mazut kao energent. Zastarelost sistema je takođe problem jer su podstanice stare po 30, 40 godina, ali smo mnogo para uložili u izgradnju nove energane “Senjak” na koju će naredne godine biti priključeno naselje Centrala. Promenićemo i sve podstanice u gradu što će se značajno odraziti na poboljšanje kvaliteta daljinskog grejanja-kazao je predsednik Vasić.\nNa mirnom okupljanju pored Nišave građani Pirota zatržili…\nNajmanje jednom godišnje građani će moći da se izjašnjavaju…\nU hladnjaču investirano više od 3 miliona evra\nDodela stanova za pripadnike Vojske


VojvodinaCafe - Pokrajina sufinansira boravak studenata u inostranstvu\nPokrajina sufinansira boravak studenata u inostranstvu\nVest objavljena: 02.06.2015 15:14\nU okviru projekta "Campus Europae", devetoro studenata sa četiri fakulteta Novosadskog univerziteta pohađaće naredne školske godine studijske programe na fakultetima u nekoliko evropskih zemalja. Jednogodišnji studijski boravak studenata u inostranstvu, sa ukupno pet miliona dinara, sufinansirao je Pokrajinski sekretarijat za nauku i tehnološki razvoj. Ugovore je studentima i dekanima fakulteta uručio resorni pokrajinski sekretar Vladimir Pavlov.\n"Vi ste naša šansa da pokažemo da u današnje vreme nisu izgubljena sva merila i vrednosti za koje su se generacije borile, a to su znanje, rad i moralno ponašanje", kazao je Vladimir Pavlov i dodao da za nauku i podršku uspešnim mladim ljudima, uvek mora da se nađe novac, jer je to ulog u budućnost svih nas.\nPavlov je izrazio nadu da će sledeće godine mnogo više studenata dobiti priliku da pohađa studijske programe u inostranstvu, i pokaže da je u ravni sa svojim kolegama sa drugih evropskih fakulteta.\nMeđunarodni projekat razmene studenata " Campus Europae " odvija se u okviru mreže 17 univerziteta iz 16 evropskih zemalja. Cilj projekta je povećanje mobilnosti naših studenata i upoznavanje sa zemljama u koju studenti odlaze, uz potpuno priznavanje pohađanog studijskog programa zemlje domaćina po povratku na matični univerzitet.\nProjekat se zasniva na glavnim načelima Bolonjske deklaracije i kao takav predstavlja njenu konkretnu realizaciju. Univerzitet u Novom Sadu jedini je predstavnik Srbije u ovom projektu.\nTokom školske 2015, studenti sa Prirodno-matematičkog fakulteta, Fakulteta tehničkih nauka, Pravnog i Medicinskog fakulteta, pohađaće nastavu na fakultetima u Španiji, Finskoj, Luksemburgu i Poljskoj, i to iz sledećih oblasti: geografija, turizam i hotelijerstvo; hemija, biohemija i zaštita životne sredine, inženjerstvo zaštite životne sredine, pravo i medicina.


WTS Porezi i Finansije d.o.o. - 1 year ago\nU najširem smislu, biznis plan predstavlja bilo kakav, kraći ili duži, pregled planiranih aktivnosti uz procenjene finansijske efekte tih aktivnosti. Međutim, u praksi biznis plan se odnosi na vrstu formalnog dokumenta, koji sadrži informacije o investitoru, planiranom investicionom projektu i finansijskim efektima projekta.\nBiznis plan se prilagođava potrebama korisnika, odnosno lica koje će čitati dokument, a to mogu biti uprava kompanije, potencijalni kreditori, investitori, vladine i nevladine organizacije koje će projekat finansirati itd. U nastavku teksta ćemo opisati glavne delove biznis plana, koji investitori podnose Razvojnoj agenciji Srbije u cilju konkurisanja za subvencije za otvaranje radnih mesta:\n1. Opis projekta: opšte informacije o investiciji – lokacija, ciljevi investicije, način realizacije (npr greenfield);\n2. Analiza razvojnih mogućnosti: opšte informacije o investitoru i njegove reference, tržišni položaj, dosadašnje iskustvo u investicionim projektima sličnim projektu kojim se konkuriše za sredstva, tehnička i kadrovska opremljenost;\n3. Analiza tržišta i plan prodaje: analiza tržišta plasmana i nabavke, planovi prodaje proizvoda i nabavke repromaterijala. Neophodno je istaći da je u ovom delu neophodno identifikovati prodaju i nabavku koji će nastati isključivo usled pokretanja projekta, kako bi se izvršila adekvatna ocena performansi projekta;\n4. Asortiman i tehnološki procesi: plan proizvodnje po vrstama proizvoda, opis proizvodnog procesa, kao i proizvodne opreme i nekretnina koji će biti uloženi u projekat;\n5. Plan zapošljavanja: pregled novih radnih mesta koja će biti otvorena i pripadajućih troškova zarada. U ovom delu se daju i informacije o obuci radne snage;\n6. Analiza lokacije: na makro i mikro nivou;\n7. Mere zaštite: opis uticaja projekta na životnu sredinu, bezbednost i zdravlje ljudi i pregled zaštitnih mera;\n8. Ekonomsko – finansijska analiza: obračun prihoda i rashoda koji će proisteći iz projekta, pregled izvora finansiranja projekta. Takođe, u ovom delu se vrši projekcija poreza, doprinosa i ostalih javnih prihoda koje će ubirati država po osnovu projekta;\n9. Finansijsko – tržišna ocena: projektovanje finansijskih izveštaja projekta i obračun dinamičkih i statičkih pokazatelja projekta;\n10. Analiza osetljivosti: ’’Koliko se performanse projekta menjaju usled promena inputa?’’\n11. Uticaj podsticaja na realizaciju projekta: ’’Kako će se performanse projekta poboljšati dobijanjem subvencija?’’\nWTS Porezi i Finansije, Konsultant


Početna Akteri Marko Bastać\nObrazovanje: diplomirani producent\nDatum rođenja: 1984.\nRođen je 1984. godine u Beogradu. Ističe podatak da je odrastao i da živi na Starom gradu.\nDiplomirao na Akademiji lepih umetnosti u Beogradu, odsek produkcija. Navodi da radno iskustvo stiče kao urednik emisija u produkcijskoj kući „Emotion“ od 2006. do 2009. godine, kao i u „Službenom glasniku“ 2009. godine. U zvaničnoj biografiji ističe da se "uporedo bavi i lokalnim aktivizmom, te 2004. godine postaje odbornik Skupštine opštine Stari grad, gde se u narednih pet godina neposredno bavi opštinskim problemima". Dodaje i da "priliku da svoje ideje sprovede u delo dobija 2010. godine kada postaje opštinski većnik i započinje niz uspešnih projekata na Starom gradu".\nProjekat „Zajedno za vašu zgradu“, "zamišljen da ujedini opštinu i Starograđane u sređivanju zgrada koje decenijama nisu održavane kako valja", pokreće 2010, a 2012. novi program „Zajedno za vašu fasadu“. Naglašava da je "jedan od glavnih zagovornika kompletne rekonstrukcije Sportskog centra „Milan Gale Muškatirović“ koji je na taj način postao jedan od najsavremenijih sportskih centara u Beogradu".\nDodaje i da je bio pokretač akcija „Trećaci on lajn“ u okviru koje se učenicima trećeg razreda svih škola na Starom gradu poklanja net buk računar, da je "pokrenuo Volonterski centar opštine i učestvovao u kreiranju jedne od najboljih Kancelarija za mlade u Beogradu", kao i Kontakt centar "koji efikasno pruža odgovore na sva pitanja građana i komunicira sa korisnicima mnogobrojnih besplatnih programa".\nNa izborima u aprilu 2016. bio je nosilac liste Demokratske stranke "Čuvari Starog grada", koja je na toj opštini osvojila najveći broj mandata. U maju 2016. izabran je tajnim glasanjem za novog predsednika opštine Stari grad.\n"Kada govorimo o tome ko čini većinu u novom sazivu, reći ću vam samo da su to odbornici. Uputio sam poziv svima, nisam razgovarao sa strankama i liderima, da bar jednom na opštinskom nivou budu građani u prvom planu. Dobrodošao je svako ko hoće da nastavi da radi ono što smo radili prethodnih godina - rekao je Bastać."\nDanas, 13. 5. 2016. godine\nBio je predsednik Kluba Demokratske omladine Stari grad u dva mandata, od 2006. do 2011. godine. Od 2007. do 2011. godine obavljao je funkciju predsednika Izvršnog odbora Opštinskog odbora Demokratske stranke Stari grad, a 2011. godine je izabran za predsednika Opštinskog odbora. Ponovo je izabran za predsednika Opštinskog odbora 2013. i 2015. godine.


Iako je u poslednjih godinu dana u dresu poljskog šampiona Legije na 51 meču u svim takmičenjima postigao 25 golova, Miroslav Radović nije dobio priliku da se makar na prijateljskim utakmicama nametne "Orlovima". Tim povodom on je za "Večernje novosti" izjavio...\nBivši igrač Partizana postigao je samo ove sezone 10 golova u svim takmičenjima. Nedavno je postao najbolji strelac svih vremena tog kluba u evrokupovima, a godinama u nazad je najbitniji igrač poljskog tima. U intervjuu za "Večernje novosti", Radović nagoveštava da bi u budućnosti mogao da zaigra i za neku drugu reprezentaciju. Smatra da nije kasno, iako ima 30 godina.\n"Imao sam kontakte sa ljudima iz Crne Gore i vrata su mi praktično otvorena u svakom trenutku. Iz razgovora ovde u Varšavi vidim da bi me i Poljaci zvali pod zastavu ukoliko bih izjavio da sam spreman da igram za njihovu reprezentaciju. A ja čekam...", rekao je Radović, ističući da bi i dalje - pre svega - igrao za Srbiju.\n"Ta priča traje već duže vreme i iskreno više se i ne opterećujem. Znam da sam davno zaslužio poziv i isto tako znam da su ga mnogi dobili koji možda i nisu bili za reprezentaciju. Svestan sam ja da se poljska liga malo slabije prati kod nas, ipak Liga Evrope bi trebalo da bude neko merilo, a ja sam ovog leta šest puta bio strelac".\n"Nikada me niko nije zvao. Mnogo prijatelja mi kaže da bih sigurno imao drugačiju priču vezanu za reprezentaciju da sam imao boljeg menadžera. Znam i da nisam jedini igrač kojeg prati ovakva sudbina, jednostavno nekom se tako 'zalomi' u karijeri i sada više ne pridajem veliki značaj tome. Ako bude poziva - super, dolazim, ako ne bude, šta da se radi, ne mogu sam sebe da pozovem".\nZanimljivo, Radović je do cifre od deset golova stigao uprkos činjenici da nije uvek bio starter u timu.\n"Počeo sam samo četiri utakmice. Bilo bi i više golova, ipak nemam razlog da budem nezadovoljan dosadašnjim učinkom".


Prednosti obrazovanja u Sloveniji - RoditeljSrbija.com\nNaslovna » Obrazovanje » Studiranje u inostranstvu » Prednosti obrazovanja u Sloveniji\nSlovenija kao akademska sila u usponu ima 5 univerziteta, 48 samostalnih visokoobrazovnih institucija i 46 viših škola. Univerzitetski gradovi su Ljubljana, Maribor, Nova Gorica i Kopar. Diploma stečena na bilo kom fakultetu u Sloveniji je diploma stečena u Evropskoj uniji i priznata je u skoro svim zemljama sveta.\nNa svim slovenačkim fakultetima nastava se odvija po bolonjskom procesu. Osnovne studije traju 3 godine, master 2 i doktorske studije 3. Postoje i programi sa integrisanim sistemom studija 4 + 1, kao i dvogodišnji programi na višim školama gde se veliki akcenat stavlja na praktični deo studija.\nJedna stvar koja bi mogla da obraduje sve buduće brucoše je da na slovenačkim fakultetima ne postoje prijemni ispiti. Izuzeci su samo umetničke akademije, arhitektura, zubna protetika i sportski fakulteti. Takođe, svi kandidati imaju pravo da na 3 želje, odnosno mogu da se prijave na 3 studijska programa. Studijski programi na koje se kandidat navodi, ne moraju da budu srodni i na istom fakultetu\nMeđutim, najveća prednost za studente iz Srbije (kao i BiH, Crne Gore i Makedonije) je ta da su za njih studije u Sloveniji potpuno besplatne! Obzirom da je bilateralni sporazum između Srbije i Austrije po kom su studenti iz Srbije u Austriji imalo pravo na besplatno školovanje istekao, Slovenija ostaje jedina zemlja u EU gde budući studenti iz Srbije imaju pravo na besplatno školovanje.\nSlovenija je i jedina zemlja u EU gde studenti iz Srbije imaju pravo da legalno rade tokom studija i na taj način zarade sebi za džeparac, a ako su vredni čak i više od toga.\nKao odgovorna država sa jakom socijalnom politikom, Slovenija svim svojim studentima subvencionira ishranu i prevoz. Studentska ishrana funkcioniše kroz sistem studentskih bonova, dok subvencije na prevoz pored gradskog prevoza obuhvataju i železnički.\nDosadašnja iskustva govore da su studenti iz regiona jako zadovoljni kvalitetom studija, ali i načinom života u Sloveniji uopšte.\nAko želite da saznate kako na najlakši način možete da dođete do svih ovih prednosti obarite se firmi 2TM.\nIzgradite budućnost – studirajte sa 2TM!\nBESPLATNE STUDIJE besplatno slovenija studiranje 2017-08-29\nPrethodni: Epilepsija tokom trudnoće: Problemi i saveti\nSledeći: Besplatne studije u Sloveniji


Cijene divljaju, potrebna hitna reakcija vlasti - KORONA online\nCijene divljaju, potrebna hitna reakcija vlasti\nSDS Banjaluka upozorava daće rast cijena mineralnih đubriva neminovno dovesti do smanjenja prinosa zasijanih površina, kao i površina koje će biti posijane, u proljeće 2022. godine.\nPozivamo Ministarstvo poljoprivrede, šumarstva i vodoprivrede Republike Srpske da zbog nekontrolisanog rasta cijena mineralnih đubriva u najkraćem roku donese mjere za pomoć proizvođačima žitarica u Republici Srpskoj, saopšteno je iz resora za poljoprivredu Gradske organizacije SDS Banjaluka.\nOni upozoravaju će rast cijena mineralnih đubriva neminovno dovesti do smanjenja prinosa zasijanih površina, kao i površina koje će biti posijane, u proljeće 2022. godine.\n„Da li se u resornom ministarstvu pitaju na koji način će poljoprivrednici obezbjediti finansijska sredstva za prihranu ozimih žitarica u februaru i martu naredne godine, kao i sredstva za sjetvu kukuruza, koji se, kao najzastupljenija žitarica u Republici Srpskoj, sije na približno 150.000 hektara“, kažu u Resoru za poljoprivredu SDS Banjaluka.\nOn pitaju nadležne u Vladi Srpske da li znaju da su cijene mineralnih đubriva podivljale.\n„Znaju li da se za tonu uree treba izdvojiti minimalno 1900 КM, a za tonu КAN đubriva, 1.400 КM? I cijene NPК đubriva sa više fosfora i kalijuma prelaze čak 2000 КM za jednu tonu. Uz ovakve cijene đubriva, kao i goriva, koje će takođe, prema svim procjenama, rasti do proljeća, i sa trenutnim iznosima podsticaja resornog Ministarstva, poljoprivrednici će, u narednoj godini, sigurno posijati manje površina pod kukuruzom i jarim žitima“, upozoravaju iz Resora za poljoprivredu SDS Banjaluka.\nOni su resornom ministru predložili da hitno, organizuje sastanak sa proizvođačima žitarica u Republici Srpskoj, kako bi se pronašli načini za prevazilaženje problema koji će se, sigurno, pojaviti prije prihrane zasijanih žita i predstojeću proljećnu sjetvu kukuruza.\n„Republika Srpska ionako ne zadovoljava sopstvene potrebe za pšenicom i kukuruzom. Svako daljnje smanjenje zasijanih površina lančano će da se odrazi i na smanjenje stočnog fonda u Srpskoj, koji je već godinama u nezavidnom položaju, zbog nekontrolisanog uvoza mesa i prerađevina od mesa, čemu su najviše kumovali SNSD-ovi ministri“, poručuju iz Resora za poljoprivredu SDS Banjaluka.\nZbog sumnjivih poslova „Prointer“ ostaje bez licenci!?


III. kvartalna konferencija za poslovođe - PerSu marketi\nIII. kvartalna konferencija za poslovođe\nObjavljeno petak, 02 novembar 2018 15:10\n“Naše mesto na tržištu”\nZrenjanin, 5. novembar 2018. Trgovinski lanac PerSu marketi održao je treću po redu ove godine kvartalnu konferenciju za svoje zaposlene, kroz koju su tokom dva dana trajanja, zaposleni imali prilike da se upoznaju sa novim tržišnim trendovima, razvojnim potencijalima kao i novim alatima i mehanizmima za ostvarenje ciljeva.\nPored detaljne analize poslovanja i situacije na tržištu, zaposleni su imali prilike da neposredno razmenjuju ideje i stavove sa rukovodstvom kompanije, kako bi se zajedničkim snagama kreirala najadekvatnija strategija poslovanja za narednu godinu.\n“Veoma nam je važna edukacija naših zaposlenih, jer su upravo oni glavni pokretač našeg razvoja. Na svakoj konferenciji imamo jedinstvenu priliku da se bolje upoznamo, da čujemo svačije mišljenje i da naučimo nešto novo” – poručuju iz PerSu marketa.\nOva godina u PerSu marketima protekla je u znaku unapređivanja maloprodajne mreže, oplemenjivanju prostora i usavršavanju nastupa na tržištu, a sve u cilju poboljšanja kvaliteta usluge i iskustva kupovine.


05-03-2021 22:37 Izdvojeno Svet Planeta\nKamala Haris već vodi razgovore sa najvećim državnicima sveta (foto: Jutjub)\nBajden je sa Netanijahuom razgovarao u februaru, a poslednji njegov razgovor sa nekim od svetskih lidera bio je sa predsednikom Gvatemale Alehandrom DŽamateijem Faljom pre nekoliko dana.\nBajdenovi prvi meseci predsedničkog mandata neuobičajeni su u još mnogo čemu. Još nije održao nijednu predsedničku konferenciju za štampu, iako je inaugurisan 20. januara, već se umesto njega u Beloj kući pojavljuje portparolka DŽen Psaki. NJegovi nastupi u javnosti su retki i uglavnom su po unapred određenom scenariju. Kada je nedavno ponudio da odgovara na pitanja novinara tokom onlajn konferencije, ona je prekinuta, a taj njegov poziv kasnije je izbačen.\n“Bajdenov tim ne veruje da ovaj predsednik može da odgovori na pitanja, osim onih koja postavljaju probrani novinari“, naveo je saradnik Foks njuza i „Hila“ DŽo Konča.\nMetju Palmer je poručio da SAD neće nametati rešenje, a onda je rekao da “Kosovo treba da sarađuje sa susedima” (dakle neće nametati reešnje, sve dok je to rešenje nezavisnost). Šta je poručio Srbiji oko ambasade u jerusalimu, EU i demokratskih sloboda, čitajte OVDE.


RTCG - Radio Televizija Crne Gore - Nacionalni javni servis :: Turizam i ekologija :: Brojni izazovi u oblasti klimatskih promjena\n27. 10. 2020. 21:07 >> 21:07 0\nGeneralna sekretarka NVO Green Home, Sanja Orlandić kazala je da su u poslednjih nekoliko godina pripremljena brojna dokumenta kada je o klimatskim promjenama riječ.\nGovoreći o projektu "Zajedno za bolju klimu u Crnoj Gori", koji NVO Green Home sprovodi u sardanji sa Savjetom za ekološku gradnju i Climat Action Network, a uz finansijsku podrsku Delegacije Evropske unije i Ministarstva javne uprave, Orlandić je kazala da projekat čine 3 komponente koje predstavljaju i oblasti u kojima NVO Green Home djeluje, a odnose se na saradnju sa institucijama, nevladinim organizacijama i edukacijom mladih.\nOna je pojasnila da su u okviru projekta održali online edukacije mladih, te organizovali I konkurs "Video skroji, bicklo osvoji" na koji se prijavilo oko 60 videa.\nPredstavnica Direktorata za klimatske promjene i mediteranske poslove Danijala Čabarkapa je podsjetila da je Vlada Crne Gore 2015. godine usvojila Nacionalnu strategiju u oblasti klimatskih promjena do 2030. godine i ukazala na značaj donošenja Zakona o zaštiti od negativnih uticaja klimatskih promjena.\n„ Projekat je trajao 4 godine, a finansiran je od strane GEF (Globalnog fonda za zivotnu sredinu)“, dodala je Dragojević.\nSAD: Ozvaničen povratak u Pariški klimatski sporazum\nNovembar bio najtopliji ikad\nMjere tokom pandemije nude put za izbjegavanje klimatske katastrofe


Beta 12. januara 2018. 19:50\nNekadašnji vodja Kju Kluks Klana (KKK) Edgar Rej Kilen koji je osudjen 2005. zbog ubistva trojice aktivista za gradjanska prava četiri decenije ranije na tri uzastopne kazne od 20 godina zatvora, umro je u zatvoru u 93. godini, saopštila je služba za zatvore države Misisipi.\nU saopštenju se navodi da će biti uradjena autopsija ali da nema sumnje da je Kilen umro prirodnom smrću.\nTela ubijenih pronadjena su 44 dana kasnije, a tadašnji guverner Misisipija je do tada tvrdio da je njihov nestanak prevara.\nSmrt trojice aktivista je šokirala SAD, doprinela usvajanju Zakona o gradjanskim pravima iz 1964. i bila prikazana u filmu „Misisipi u plamenu“ (Mississippi Burning) iz 1988.\nNa prvom sudjenju, 1967, Kilen, sveštenik i radnik u pilani, nije osudjen jer porota nije mogla da donese jednoglasnu presudu, budući da je jedna članica porote tvrdila da ne može da osudi sveštenika.\nOn je osudjen tek 21. juna 2005, za ubistva iz nehata, a svedoci su tvrdili da je on bio organizator Klana u više okruga.\nŽuti prsluci imaće kandidate na izborima za EP\nBihać: U tuči povređen jedan migrant\nDevojčice (5) pobegle iz vrtića da iznenade roditelje, pa se izgubile…\nSada znamo koliko se Srba i drugih naroda sa Balkana iselilo…


Plivanje: Jovana Đurić oborila tri državna rekorda na SP u Dubaiju - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Plivanje: Jovana Đurić oborila tri državna rekorda na SP u Dubaiju\nPlivanje: Jovana Đurić oborila tri državna rekorda na SP u Dubaiju\nJovana Đurić, plivačica bečejskog Svim stara se u nedelju (1. septembra) vratila iz Dubaija, gde je na Juniorskom Svetskom prvenstvu uspela da obori čak tri državna rekorda. Već narednog jutra našla se u školskoj klupi, a do vraćanja u bazen predstoji joj dvonedeljni odmor.\nJovana Đurić je bila uspešna na nedavno završenom Prvenstvu sveta za juniore koje je od 26. do 31. avgusta održano u Dubaiju. Na najvažnijem takmičenju u dosadašnjoj karijeri Đurićeva je uspela da srušila dva nacionalna kadetska, na 400 i 800 metara, kao i jedan juniorski rekord na 1.500. Na 400 metara kraul Đurićeva je imala prijavljeno vreme 4:31,40, a isplivala je 4:28,16 što je bilo dovoljno za 22. mesto. Na duplo dužoj deonici istim stilom ona je svoje i nacionalno najbolje vreme popravila za skoro 12 sekundi (isplivala 9:03,92, prijavljeno 9:15,34) i bila 20, dok je u trci na 1.500 kraul bila 15. u vremenu 17:28,58 (prijavljeno 17:35,19). U ovoj trci bečejska plivačica je osvojila dva boda za Srbiju, koja je na kraju bila 33. u generalnom plasmanu. U ženskoj konkurenciji selekcija Srbije je takmičenje završila na 27. mestu. Sve ove rezultate Jovana Đurić je postigla takmičeći se u juniorskoj konkurenciji, iako je po godištu kadetkinja i u izuzetno jakoj konkurenciji. Na prvenstvu su nastupile 92 nacije, među kojima su bile i one koje dominiraju svetskim plivanjem kao što su SAD, Kina, Rusija, Japan, Holandija… Četrnaestogodišnjoj skroz odličnoj učenici osmog razreda OŠ „Zdravko Gložanski“ minulo takmičenje na Bliskom istoku ostaće joj u lepom sećanju, kako zbog nanizanih rekorda, tako i zbog druženja. – Nisam gledala na konkurenciju i na to što sam bila jedna od najmlađih takmičarki, nego sam samo plivala u želji da pobedim samu sebe, pa sam uspela i sebe da iznenadim rezultatima. Kada nismo bili na bazenu, obilazili smo znamenitosti, Burž Kalifu, El Burž, tropikarium i akvarium, najveći tržni centar na svetu, plaže… Sve to smo uspeli zahvaljujući Velimiru Stjepanoviću, koji nas je i dočekao na aerodromu, kao i njegovoj majci koja je provodila vreme sa nama i bila uz nas kada je to bilo potrebno. Sve u svemu, bilo je super, izjavila je trostruka rekorderka. Za uspehe mlade Bečejke zaslužni su pored treneri i roditelji, Milan i Gordana, trener i predsednica PK Svim star. – Jovanu je do sada trenirao Jovan Ječanski, ali kako to biva u sportu, učenik često prevaziđe učitelja, što je on i priznao. Zbog toga je moju ćerku za prvenstvo Srbije i na svetsko prvenstvo u Dubaiju spremao Bojan Race, selektor juniorske reprezentacije i trener u subotičkom Spartaku. Ona je sa njim radila u Subotici, a prema njegovom programu je radila i u Bečeju pod nadzorom trenera Čabe Andruška. Ta saradnja će se verovatno i nastaviti, posle pauze od dve nedelje sešćemo sa Bojanom i videti šta i kako dalje, rekao je Milan Đurić.\nSledeći veliki cilj koji Jovane Đurić je nastup na Svetskoj olimpijadi mladih koji bi naredne godine trebalo da bude održano u kineskom Na Njingu. Perspektivna bečejska plivačica za sada ima isplivanu B normu, a do A norme je deli još sekund i po.


Banjalučki aerodrom nikako da se odlijepi od dna statističke tabele - Opcija\n29-05-2017 Biznis, Vijesti\nPrema tim podacima, Aerodrom Sarajevo je u martu opslužio ukupno 57.381 putnika, Aerodrom Tuzla 29.116, mostarski 1.014, dok je banjalučki aerodrom u martu imao 1.171 putnika.\nOd toga, na redovni putnički saobraćaj na banjalučki aerodrom otpada 1.141 putnik, dok na neredovni saobraćaj otpada 21 putnik s ukupno šest neredovnih operacija.\nMiroslav Janjić, direktor Aerodroma Banjaluka, ističe da će u narednih nekoliko dana ovaj aerodrom posjetiti Željka Cvijanović, predsjednica Vlade RS, i da će nakon toga biti više informacija o novinama koje su planirane, a koje se posebno odnose na investicije.\n“Što se tiče kargo saobraćaja, nakon posjete premijerke očekujemo početak izgradnje novog kargo prostora, za koji smo uvjereni da će značajno pomoći realizaciji naših planova koje smo već predstavili javnosti”, rekao je Janjić.\nKada se radi o putničkom saobraćaju, Janjić je istakao da trenutno traju određeni razgovori, ali da još ne može izlaziti u javnost s konkretnim informacijama.\nIz Ministarstva saobraćaja i veza RS dobili smo informaciju, koju je Vlada RS razmatrala na posljednjoj sjednici, a prema kojoj je u 2017. godini planiran pozitivan finansijski rezultat od 392.500 maraka.\n“Ciljevi se odnose na zadržavanje licence i statusa međunarodnog aerodroma, izgradnju kargo objekta, proširenje putničkog terminala i nabavku aerodromske opreme, podizanje kvaliteta i obima aerodromskih usluga, nastavljanje aktivnosti na uspostavljanju svakodnevnog vazdušnog saobraćaja prema regionalnim aviocentrima”, naveli su oni u informaciji.\nKako su istakli, očekuju i realizaciju ciljeva iz potpisanog protokola o saradnji s Aerodromom “Nikola Tesla”.\nMeđutim, isti podaci pokazuju da u prihodima aerodroma i dalje najviše participira Vlada RS sa subvencijom prema aerodromu.\nNešto prihoda odnosi se na prodaju mlaznog goriva i aviobenzina, usluge polijetanja i slijetanja, aerodromske takse i prihod od usluge prodaje aviokarata.\n“Preduzeće očekuje prihod u 2017. godini u iznosu 3.490.000 maraka, u 2018. godini 3.850.000 i u 2019. godini 4.060.000 maraka, dok bi ukupni rashodi u 2017. godini iznosili 3.097.500 maraka, u 2018. godini 3.789.600 i u 2019. godini 3.998.358 maraka”, navedeno je u dopisu.\nPodsjećanja radi, u 2016. godini obim aviosaobraćaja na banjalučkom aerodromu smanjen je za skoro trećinu, odnosno za 707 aviooperacija, što se odnosi na polijetanja i slijetanja.\nBroj opsluženih putnika u martu\nOčekivani prihodi i rashodi\n2017. 3.490.000 3.097.500\n2018. 3.850.000 3.789.600\n2019. 4.060.000 3.998.358\nNapomena: Prihodi i rashodi iskazani u konvertibilnim markama


Samo 16 zemalja ispunjava obaveze iz Pariskog sporazuma o klimi | EurActiv Srbija\nSamo 16 zemalja ispunjava obaveze iz Pariskog sporazuma o klimi\nSamo 16 od 197 zemalja potpisnica Pariskog sporazuma o borbi protiv klimatskih promena definisalo je dovoljno ambiciozne nacionalne planove klimatske akcije da mogu da ispune ono na šta su se obavezale, objavljeno je pred ključnu klimatsku konferenciju UN COP24 u Poljskoj u decembru. Među tih 16 zemalja, nijedna nije iz EU ali su tri iz Evrope - Makedonija, Norveška i Crna Gora.\n"Naše analize otkrile su da zemlje usporavaju sa uvođenjem nacionalno određenih doprinosa (NDC) u nacionalne zakone i politike", navodi se u rezimeu objavljenom 29. oktobra.\nSprovođenje Pariskog sporazuma zavisi od uvođenja nacionalnih klimatskih doprinosa u nacionalne zakone i politike koji definišu merljive domaće ciljeve, pojašnjava se u dokumentu.\nMeđutim, kako se upozorava, to uvođenje klimatskih ciljeva nije u skladu sa obećanjima i zato se javljaju sumnje oko ispunjavanja ciljeva iz Pariskog sporazuma.\nIzveštaj "Usaglašavanje nacionalnih i međunarodnih klimatskih ciljeva" objavili su Grantam istraživački institut za klimatske promene i životnu sredinu i ESRC Centar ekonomiju i politiku klimatskih promena, oba sa Londonske škole ekonomije i političkih nauka, i Svetski istraživački institut.\nIstraživači su upoređivali ciljeve iz NDC zemalja i koliko su ti ciljevi ugrađeni u nacionalne zakone.\n"S obzirom na jaz koji već postoji između ciljeva iz Pariskog sporazuma i nacionalnih NDC, zemljama se savetuje da poboljšaju snagu i transparentnost sadašnjih ciljeva", navodi se u rezimeu stanja i dodaje da je to "važan korak prema većoj transparentnosti kredibiliteta zemalja da ispune svoje ciljeve".\nIstiče se i da klimatske obaveze zemalja treba shvatiti ozbiljno i ukazuje na veliku razliku između projektovane globalne emisije u 2030. i emisija koje su u skladu sa ciljevima Pariskog sporazuma - zadržavanje rasta prosečne globalne temperature na ispod dva stepena Celzijusa u odnosu na predindustrijsko doba uz ulaganje napora da to bude 1,5 stepeni dok, s druge strane, svi NDC zajedno ograničavaju rast temperature na 2,7-3,7 stepeni.\nPrema rezimeu stanja, 157 od 197 zemalja odnosno strana iz Pariskog sporazuma predalo je NDC koji uključuju ciljeve za smanjenje emisije gasova staklene bašte u ekonomijama. Tih 157 zemalja bilo je odgovorno za 95% globalne godišnje emisije u 2014.\n"Međutim, samo 58 zemalja je uvrstilo ciljeve za smanjenje emisije svojih ekonomija u domaće zakone i politike a samo 16 je bilo dovoljno ambiciozno da te ciljeve uvrsti u svoje NDC", ističe se u tom izveštaju.\nUz tri evropske zemlje, među tih 16 zemalja su i Alžir, Kanada, Kostarika, Etiopija, Gvatemala, Indonezija, Japan, Malezija, Papua Nova Gvineja, Peru, Samoa, Singapur i Tonga.\nRezime stanja objavljen je samo nekoliko nedelja nakon izveštaja Međuvladinog panela o klimatskim promenama (IPČ) u kome je ocenjeno da je još moguće limitiranje prosečnog rasta globalne temperature na 1,5 stepeni Celzijusa.\nTo će međutim zahtevati tranziciju bez presedana u svim oblastima društva, uključujući energetiku, poljoprivredu, transport, gradske i industrijske sisteme.\nTakođe će zahtevati angažovanje nedržavnih aktera i integrisanje klimatskih akcija u javne politike i razvojne okvire.\nRezime je objavljen pet nedelja pre konferencije COP24, koja će biti održana od 2. do 14. decembra u Katovicama. On sumira ono što će biti tema konferencije - praćenje međunarodnog napretka na planu preuzetih obaveza.\nI dok su ciljevi za zaštitu od klimatskih promena utvrđeni na nacionalnom nivou, pregovarači treba da definišu zajednička, globalna i obavezujuća pravila, tzv. Pariski pravilnik koji će omogućiti zemljama da upoređuju, mere i kontrolišu jedna drugoj klimatske ciljeve i napredak.\n"U brojnim slučajevima nema dovoljno podataka da se utvrdi doslednost između ciljeva u nacionalnim zakonima i politikama i NDC. Zemlje moraju jasnije i detaljnije da pokažu svoje ciljeve", zaključuje se u rezimeu.


Nova stranka: Ustupanje niškog aerodroma državi najgrublji vid centralizacije\nGradski odbor Nove stranke u Nišu pozivao je večeras rukovodstvo tog grada na odgovornost i zatražio od gradskih odbornika da ne usvoje odluku o ustupanju arodroma „Konstantin Veliki“ Republici Srbiji bez nakande, jer je to „najgublji vid centralizacije“.\nRanije danas Gradsko veće jednoglasno je usvojilo odluku da se niški aerodrom ustupi ustupi državi.\nKako su naveli, skandalozno je ponašanje direktora niškog aerodroma Vladice Djurdanovića koji „mesecima ćuti“ dok se raspravlja o budućnosti aerodroma, a glavnu reč prepušta funkcioneru SNS i direktoru RRA Bojanu Avramoviću koji nije zaposlen u niškoj vazdušnoj luci.\n„Ukoliko postoje ikakvi, od najvišeg državnog interesa razlozi da niški aerodrom bude u vlasništvu države, a njime upravlja Vlada, zahtvevamo od Vlade da ne daje sebi povlašćen položaj, već da aerodrom kupi, i to po tržišnoj ceni. Verujemo da to neće biti problem, budući da se predsednica i članovi Vlade svakodnevno hvale suficitima u republičkoj kasi“, saopštila je Nova stranka.


Predškolsko obrazovanje za svako dete - Društvo - Dnevni list Danas\nPočetna » Društvo » Predškolsko obrazovanje za svako dete\nTanja Ranković iz kancelarije Unicefa u Srbiji za Danas govori o značaju ulaganja u rano učenje i razvoj\n0Piše: V. Andrić 12. decembra 2016. 14.22\nFoto: Christina Zachopoulou\n* Šta Unicef čini da bi se popravila ova statistika?\n– U poslednjih nekoliko godina rad Unicefa je kroz projekat „Vrtići bez granica“ bio usmeren na povećanje obuhvata, poboljšanje kvaliteta predškolskih programa i proširenje ponude predškolskih ustanova, posebno u mestima gde je pristup predškolskim programima ograničen – male, seoske i siromašne sredine. U saradnji sa Ministarstvom prosvete smo uveli poludnevne i kraće programe koji se realizuju sa različitim institucijama u lokalnoj zajednici. Kreirana je i programska osnova za ove programe, takozvani „Kaleidoskop“, u okviru naše saradnje sa Institutom za pedagogiju i andragogiju. Mnogo radimo i na jačanju predstavnika lokalne samouprave da planiraju predškolsko vaspitanje i obrazovanje na svojoj teritoriji. Više od polovine roditelja u Srbiji ne prepoznaje značaj predškolskog vaspitanja, tako da i sa njima radimo kako bismo ih bolje upoznali s prednostima i dobrobiti od tog sistema. Ne treba nikako zanemarivati ovaj aspekt jer inače ni ulaganja u proširenje fizičkih kapaciteta neće imati željeni uticaj na rast obuhvata.\n– Prevencija nasilja mladih je najefikasnija kada počne na predškolskom uzrastu. Istraživanja su pokazala da se nasilno ponašanje u odraslom dobu može sprečiti kroz podršku razvoju socioemocionalnih veština i nenasilne komunikacije, razvijanjem veština rešavanja konflikata. Deca uče iz onoga što vide. Da bi se sprečilo nasilje, roditelji i nastavnici moraju da budu model ponašanja deci. Takođe, mogu mnogo da im pomognu da nauče da se izbore sa osećanjima bez upotrebe sile. Počinjemo da razvijemo i testiramo program obuke za zaposlene u predškolskim ustanovama za rad sa decom, ali i njihovima roditeljima.\nUnicef obeležava 70 godina postojanja\nPre sedam decenija, 1946. godine, osnovan je Dečiji fond Ujedinjenih nacija (Unicef) sa ciljem da pomogne deci čiji su životi bili razoreni Drugim svetskim ratom. Ova međunarodna organizacija ima dugu tradiciju u Srbiji – od 1947, kada su prve pošiljke humanitarne pomoći upućene u bivšu Jugoslaviju. Pedesetih godina prošlog veka Unicef počinje prvu zdravstvenu kampanje, prevashodno usmerenu na tuberkulozu. Tokom sankcija devedesetih godina Unicef je obezbedio ključnu podršku Srbiji u ishrani i unapređivanju zdravlja majki i dece. Od 1961, organizacija širi delokrug rada na obrazovanje. Danas je posvećen cilju da svako dete u Srbiji ide u školu i završi obrazovanje. Od osnivanja deluje u vanrednim situacijama, kako bi stigao do dece koja su u najvećem riziku, gde god da su. Tokom poplava u Srbiji obezbeđeni su higijenski paketi i školski materijal za porodice sa decom. Od avgusta prošle godine, 45.000 dece izbeglica i migranata, koji su prošli kroz Srbiju, dobilo je pomoć od ove humanitarne organizacije.


Novi ekološki standardi u EU za velike farme živine i svinja - AgroSmart\nNovi standardi o resursima i emisijama pomoći će vlastima u državama širom Evropske unije da smanje ekološki uticaj oko 20.000 velikih farmi živine i svinja. Ove nove specifikacije potiču iz pregleda dokumenta Najbolje dostupne tehnike (Best Available Techniques – BAT) za intenzivan uzgoj živine i svinja (IRPP), takozvanog IRPP BREF, čiji su zaključci objavljeni 21. februara u zvaničnom časopisu EU.\nNova ograničenja za intenzivne emisije farmi\nMenadžment ishrane, životinjski uzgoj i upravljanje đubrivima su osnovni procesi i aktivnosti koji su obuhvaćeni pregledom IRPP BREF. Zaključci BAT, po prvi put na nivou EU, postavljaju ograničenja emisije amonijaka u vazduh iz prostora u kojima borave životinje i izlučivanje azota i fosfora za šest kategorija svinja i živine. Rešavanje problema ovih emisija može smanjiti uticaj velikih farmi živine i svinja na okoliš i pomoći će u primeni novih direktiva – Direktive o maksimalnim nivoima emisija (National Emission Ceilings Directive – NEC), Direktive o nitratima (Nitrates Directive) i Okvirne direktive o vodama (Water Framework Directive).\nPrema Evropskoj agenciji za životnu sredinu, poljoprivreda je odgovorna za čak 94 odsto emisije amonijaka. Prekomerni nivoi amonijaka direktno su povezani sa negativnim uticajem na vodene ekosisteme kao što su reke i jezera, oštećenjem šuma, u izvesnoj meri i useva i druge vegetacije, kao i smanjenjem kvaliteta vode i vazduha.\nfarme standardi svinja


Balkan Global: Prihvatamo dio odgovornosti za probijanje roka, ali ne i laži – Institutu vraćeno 4.287.878 KM | BL Portal\nBalkan Global: Prihvatamo dio odgovornosti za probijanje roka, ali ne i laži – Institutu vraćeno 4.287.878 KM\n18. Juna 2020. 15:23\n– Kompanija Balkan Global uložila je izuzetne napore da ispuni sve uslove iz Ugovora o nabavci mobilne bolnice, ali prihvata svoj dio odgovornosti zbog kašnjenja isporuke, iako je riječ o okolnostima na koje nismo mogli, niti uspjeli da utičemo. Prihvatanje odgovornosti ne znači da prihvatamo laži, netačne tvrdnje i konstrukcije kojima se dovodi u pitanje kvalitet, cijena mobilne bolnice, kao i kredibilitet i imena kompanija na čijem je čelu Ristić, kao i njegov lični ugled i namjere u ovom poslu – naglašava se u saopštenju.\n– Sloboda govora ne znači i slobodu laganja i klevete, a zbog nevjerovatnih laži i konstrukcija iznesenih u javnost bez ikakvih provjera, koje su zaboljele Ristića i radnike svih njegovih kompanija i njihove porodice, protiv aktera tih gnusnih laži biće preduzeta sva pravna sredstva – najavili su iz ove kompanije.\nU saoštenju se precizira da je kompletna mobilna bolnica /zemlja porijekla EU, sa Eur jedan sertifikatom/ nabavljena za 3.664.853 KM bez PDV-a, odnosno 4.287.878 KM sa PDV-om – po znatno nižoj cijeni od tržišne u trenutku kada su cijene medicinske opreme dostizale nevjerovatne razmjere.\n– Ova cijena je bila moguća samo na osnovu dugogodišnjih partnerskih odnosa sa dobavljačem i odlukom menadžmenta kompanije Balkan Global da komercijalni profit bude minimalan, odnosno samo da se pokriju troškovi, zanemarujući priliku i profit koji je mogao biti ostvaren da je bolnica prodata Vijetnamu, kako je prvobitno planirano – pojašnjavaju iz ove kompanije.\n– Ne očekujući probleme koji će uslijediti, 29. aprila počele su aktivnosti pokazne montaže mobilne bolnice, ali nažalost, dozvola za uvoz medicinske opreme od Agencije za lijekove BiH nije dobijena i do kompletne montaže nikad nije došlo, jer je medicinska oprema zadržana na carinskim ispostavama – navodi se u saopštenju.\nTags: Balkan Global, Institut za javno zdravstvo RS, mobilna bolnica, pokretna bolnica, studenti se vraćaju BL, uplata, vraćena sredstva\nPorast broja zaraženih u Crnoj Gori, maske obavezne i do plaže\nCIK BiH: Zeleno svjetlo Cikotiću za ministra bezbjednosti


Hyatt Regency Beograd je deo renomiranog globalnog lanca koji, pored luksuznog smeštaja, pratećih usluga i sadržaja predstavlja i vodeće mesto u gradu za uspešno organizovanje sastanaka, konferencija i najrazličitijih društvenih i kulturnih događaja.\nHyatt Regency Beograd nalazi se na Novom Beogradu. Hotel je udaljen samo 5 minuta vožnje od centra grada, a 15 minuta od beogradskog aerodroma.\nZahvaljujući prostornim i tehničkim mogućnostima i iskusnom stručnom timu, Hyatt Regency Beograd je savršen ambijent za organizaciju velikih kongresnih skupova, konferencija, naučnih skupova, i brojnih drugih događaja.\nOve godine, Hyatt Regency Beograd po prvi put biće domaćin Microsoft Sinergije, najveće IT konferencije u regionu Jugoistočne Evrope. Hyatt Regency Beograd kao novi domaćin konferencije, u potpunosti je u skladu sa novom koncepcijom Sinergije i doneće učesnicima viši nivo usluge i veću interaktivnost.


Dr Stanišljević: Epidemija se polako smiruje, čemu svjedoče i brojke na nivou Crne Gore\nAutor:\tMaja Tomović 31.07.2020, 11:47 Društvo\n“Epidemiološka situacija u Baru, bez obzira na trenutan broj inficiranih, jeste za brigu, ali nije alarmantna”, saopštio je, gostujući u prijepodnevnom programu radio Bara, dr Miroslav Stanišljević.\nŠto se Doma zdravlja tiče, dr Stanišljević napominje da “ne očekuju infekciju Covid 19 među zaposlenima jer su sprovedene sve mjere da do toga ne dođe, a to je adekvatna zaštita u zavisnosti od radnog mjesta koje pokrivaju. Kontrolni punktovi obezbjeđuju da niko sa povišenom temperaturom ili respiratornim simptomima ne dođe u kontakt sa zaposlenima ili pacijentima na način što se oni, u slučaju da imaju bilo kakve simptome virusa Korona upućuju u COVID ambulantu. Mjere zaštite koje sprovodimo donose željeni rezultat, stoga izražavam veliku zahvalnost za nesebično zalaganje i rad svih zaposlenih u Domu zdravlja, na čelu sa Epidemiološkom službom”.\nUz tri novozaražena, ukupan broj COVID pozitivnih pacijenata u Baru je 104, 170 ih je pod zdravstveno-sanitarnim nadzorom dok je u karantinu sedam osoba, pa je, po riječima dr Stanišljevića, “realno očekivati da će uskoro biti i zatvoren”.\n“Dostigli smo pik, epidemija se polako smiruje, čemu svjedoče i brojke na nivou Crne Gore. U svakom slučaju, nema opuštanja, neophodno je da se pridržavamo mjera NKT-a i IJZ CG, moraćemo da se naviknemo da živimo uz prisustvo virusa – uz fizičku distancu, masku i redovnu higijenu ruku kao preventivne mjere koje će doprinijeti da ni sebe ni druge ne dovedemo u opasnost”, zaključuje pomoćnik direktora za medicinska pitanja Doma zdravlja, dr MIroslav Stanišljević.


Beleške o luksuzu Chanel L’EAU TAN - Jasmin Magazin\nAug 15, 2018 by jasmin 1375 pregleda komentara\nPrvi put na tržištu i leto je već nezamislivo bez njega. L’EAU TAN je nov način da doživite svu radost leta: u pitanju je osvežavajući mist za samopotamnjivanje tela sa okrepljujućim mirisom koji je Olivier Polge stvorio specijalno za ovu priliku. Ovo je ujedno prvi put da CHANEL kolekcija šminke sadrži i proizvod za samopotamnjivanje, i prva put da se Lucia Pica konsultovala sa CHANEL laboratorijama za negu kože, kao i kolor kozmetikom.\nInspiracija za ovaj novi proizvod potekla je od L’Huile Tan, prvog proizvoda za sunčanje koji je Gabrielle Chanel kreirala 1932. godine i koji je, u vreme kada je lansiran, prekršio sva pravila konvencionalne lepote, omogućavajući ženama da uživaju u osunčanom sjaju kože. Vitka staklena bočica je reinterpretacija kultnog pakovanja iz 1932.Sada Lucia Pica ponovo koristi tradicionalne Chanel kodove lepote, stvarajući proizvod koji je kategorija za sebe i pruža jednu sasvim novu vrstu lepote: čulnu letnju lepotu.\nObjedinjujući klasičnu tehnologiju samopotamnjivanja, ovaj novi proizvod za telo sadrži veoma mali procenat DHA u svojoj osvežavajućoj vodenoj teksturi koja posipa telo sitnim kapljicama, donoseći joj svežinu, hidriranje i nežan nagoveštaj boje koja će trajati tokom celog leta. Lagana i diskretno nijansirana tekstura intenzivira i produžava prirodno preplanulu boju kože. Koža je meka, blistava i prelivena blistavim bronzanim sjajem.\n„Pruža vam veoma blagu preplanulu boju, poput one koju biste dobili na samom početku leta. Boja je prilično zlatna ali neverovatno providna, i poseduje predivan kolonjski miris tako da je ujedno osvežavajuća,” kaže Lucia Pica.\nOvo je proizvod koji izlazi izvan okvira tradicionalnih kozmetičkih kategorija – nega kože, šminka i miris – i postaje nešto sasvim novo, potpuno izvanredno, a ipak do te mere lagano da se jedva – ali prelepo – nazire.


Press Online :: Politika :: HLADAN TUŠ ZA HARADINAJA: EU poslala novo pismo posle bahatog nastupa u Briselu, rampa za novi tim i Ljimaja\nEvropski funkcioneri su naveli i da će dijalog biti nastavljen u istom formatu, koji podrazumeva da EU zastupnikom stavova Prištine i učesnikom u dijalogu i dalje smatra samo Hašima Tačija. Time je Priština praktično dobila rampu za novi pregovarači tim koji bi trebalo da predvodi Fatmir Ljimaj.\nTaj tim, koji bi trebalo da predvodi Ljimaj, potpredsednik kosovske vlade i osvedočeni zločinac iz OVK, formiran je pre nekoliko dana u Prištini, a Ljimaj je dobio "titulu" novog je šefa prištinskog tima dijaloga sa Beogradom. Ko je Fatmir Ljimaj pročitajte u posebnoj vesti.\nEvropski zvaničnici u pismu, čiji je sadržaj danas obelodanjen, pozdravljaju rezoluciju o dijalogu, koju je kosovska skupština usvojila na Haradinajevu inicijativu, ali, kako prenose prištinski mediji, ukazuju da EU samo Tačija smatra učesnikom u dijalogu. Inače, rezolucija je doneta na istoj sednici na kojoj je Ljimaj izabran za novog šefa pregovaračkog tima.\nSadržaj je, međutim, obelodanila GazetaExpres onlajn, ističući da evropska "trojka" u pismu najpre odbacuje Haradinajevu ocenu, koju je izneo u svom prethodnom pismu Briselu, da je u dosadašnjem dijalogu Beograda i Prištine malo toga učinjeno.\nPovom drakonskih mera koja je Priština namertnula, a koje se tiču carinskih stopa od 100 odsto na srpske proizvode, EU, odnosno njeni najviši zvaničnici - Mogerini, Malstrom i Han - poslali su tokom vikenda pismo Haradinaju u kome su od njega zatražili da privremeno suspenduje takse. Oni su u tom pismu predložili, između ostalog, da se odrednica "UNMIK" u CEFTA sporazumu zameni odrednicom "Kosovo" sa zvezdicom. Sve je trebalo da bude finilazirano na jučerašnjem sastanku Haradinaja i Mogerini u Briselu, ali je kosovski premijer, volšebno, i pre puta u Brisel taj predlog - odbio.\nTo je juče samo potvrdio na sastanku sa Mogerinijevom, na kome je, prema informacijama koje se procurele u javnost, a koje su potom i zvanično potvrdili pojedini funkcineri, došlo do otvorenog sukoba.\nSastanak je završen bez dogovora, a Mogerinijeva je, u znak protesta, otkazala planiranu konferenciju za novinere u Briselu.\nŠta je rekao Haradinaj u Briselu?\nHaradinaj je juče izjavio da je u dosadašnjem procesu dijaloga sa Beogradom malo postignuto, da je tema o korekciji granice sa Srbijom, koju je podržala i EU, bila fatalna i naštetila dijalogu i da je, kako je rekao, onaj koji se za to zalaže neprijatelj Kosova.\nU svom obraćanju zvaničnicima EU, na trećem po redu sastanku Saveta za SSP, Haradinaj je zamerio Briselu zbog zanemarivanja evropske perspektive Kosova i neodobravanja vizne liberalizacije za Kosovo, za koje je rekao da je dinamično mlado društvo, prenela je prištinska "GazetaExpres onlajn".\nPrvi odgovor Prištine na pismo\nKosovska vlada ostaje posvećena dijalogu sa Beogradom i poštuje i podržava kosovskog predsednika Hašima Tačija u tom procesu, izjavila je danas portparolka vlade u Prištini Donjeta Gaši.\nHaradinaj napušta sastanak u Briselu\n"Vlada Kosova redovno komunicira sa Evropskom unijom. Mi smo posvećeni dijalogu. Na osnovu svojih nadležnosti, vlada je uključila u sve svoje kapacitete za konstruktivan dijalog i istovremeno poštuje i podržava predsednika u ovom procesu, na osnovu svojih ustavnih ovlašćenja", navela je Gašijeva, prenela je Gazeta-Expres onlajn.\nGašijeva je to rekla u odgovoru na novo pismo koje je troje evropskih zvaničnika uputilo Haradinaju nakon njegovog jučerašneg boravka u Briselu, gde je održan Savet za SSP o prikjučenju Kosova u EU.


Vranje i Bujanovac, 21. februar 2019.\n„Ovaj projekat je bio zaista važan imajući u vidu činjenicu da Vranje predstavlja regionalni zdravstveni centar koji pruža zdravstene usluge za više od 250.000 stanovnika“, rekao je ambasador Fabrici dodajući da je Hirurški blok uveo zdravstveni sistem Vranja u 21. vek.\n„Zahvaljujući sredstvima Evropske unije, Vlade Srbije i lokalne samouprave sada Grad Vranje i Pčinjski okrug, kao osiguranici iz Kosovsko-pomoravskog okruga imaju dobar, savremeni hiruruški blok, a zaposleni imaju izuzetno dobre uslove za rad”, rekao je gradonačelnik Vranja Slobodan Milenković.\nGradonačelnik je izrazio nadu da će se u narednom periodu uz podršku Vlade Srbije a na osnovu projektno- tehničke dokumentacije čiju izradu je finansirala EU, rekonstruisati i stari deo bolnice i tako dobiti funkcionalan kompleks između stacionarnog dela bolnice I hirurškog bloka koji se prostire na oko 6.000 kvadrata, ima osam operacionih sala, intenzivnu negu i urgentnu medicinu.\n„U svim delovima zemlje neophodna je dobra koordinacija između centralnih i lokalnih nivoa vlasti, privatnog sektora i civilnog društva, koji svi zajedno moraju da rade na društvenom i ekonomskom razvoju zemlje. I ja se nadam da će taj zajednički uložen trud uskoro dovesti Srbiju do članstva u EU“, zaključio je ambasador Fabrici.


POČINJE REALIZACIJA PROJEKTA RAZVOJA KLASTERA I TRANSFORMACIJE RURALNIH PODRUČJA U CRNOJ GORI\nPredstavnici Vlade Crne Gore i Međunarodnog fonda za razvoj poljoprivrede (IFAD) obilježili su 7. jula 2017. godine u Nikšiću zvaničan početak realizacije zajedničkog projekta kroz koji će biti podržan razvoj poljoprivrede i ruralne infrastrukture u sedam crnogorskih opština. Projekat razvoja klastera i transformacije ruralnih područja u Crnoj Gori zvanično su otvorili potpredsjednik Vlade i ministar poljoprivrede i ruralnog razvoja mr Milutin Simović i direktorka IFAD-a za Bliski Istok, Sjevernu Afriku, Evropu i Centralnu Aziju, dr Kalida Buzar (Khalida Bouzard).\nPrema Sporazumu koji su ministar finansija Darko Radunović i potpredsjednik Vlade i ministar poljoprivrede Milutin Simović potpisali 12. maja 2017. godine u sjedištu te organizacije u Rimu, Crnoj Gori su, kao članici IFAD-a, odobrena veoma povoljna kreditna sredstva (rok vraćanja 15 godina; grejs period 3 godine; kamata 0,69%) u iznosu od oko 4 miliona eura i bespovratna podrška u iznosu od oko 2 miliona eura, za unapređenje poljoprivredne proizvodnje i infrastrukture u ruralnim područjima Crne Gore. Uz predviđenu kontribuciju Vlade Crne Gore i lokalnih uprava, ukupna vrijednost projekta je 13,6 miliona eura. Predviđeno je da se pojekat realizuje u opštinama: Nikšić, Šavnik, Žabljak, Mojkovac, Bijelo Polje, Berane i Petnjica.\nDirektorica IFAD-a za Bliski Istok, Sjevernu Afriku, Evropu i Centralnu Aziju, dr Kalida Buzar izrazila je zadovoljstvo što IFAD realizuje prvi projekat u Crnoj Gori i tim povodom se zahvalila Vladi Crne Gore i Ministarstvu poljoprivrede na saradnji, kao i Opštini Nikšić kao domaćinu zvaničnog otvaranja projekta.\n"Uvek sam se divila impresivnim iskoracima vaše zemlje. Zaista, Crna Gora se impresivno oporavila od krize iz 90-ih godina, privreda je imala rast, a siromaštvo je značajno opalo. Međutim, veći rast su imali primorski i centralni dio zemlje, gdje je rast turizma katalizirao investicije, dok je u sjevernom dijelu zemlje ostao veliki broj izazova", ukazala je Buzar ističući da su najveći izazovi na sjeveru vezani za starenje stanovništva, nezaposlenost, posebno mladih.\nU kontekstu tih izazova, kako je istakla, Vlada Crne Gore je veoma promišljeno ostvarila saradnju i finansijsku podršku IFAD-a, kroz ovaj projekat.\nOna je pojasnila da je IFAD međunarodna finansijska institucija i specijalizovana agencija UN koja radi na poboljšanju kvaliteta života stanovništva ruralnih područja, posebno u dijelu podrške malim farmerima i preduzetnicima, kako bi ujednačili razvoj ruralnih i urbanih područja.\nUpravo su to mjere koje će, kako je naglasila, pomoći transformaciji ruralnih područja na sjeveru Crne Gore, kroz ovaj projekat. "U vrijeme kada se Crna Gora sprema za ulazak u EU, ulaganje u ekonomsku transformaciju ruralnih područja ključno je za razvoj. Cilj nam je da realizujući projekat u sedam opština obuhvatimo više od 16.000 ljudi", ukazala je Buzar, izražavajući nadu da će IFAD kroz ovaj projekat podržati nastojanja Crne Gore da ispuni ciljeve održivog razvoja cijele zemlje.\nDirektorica IFAD-a je istakla da je za uspješnu realizaciju projekta veoma važno da svi koji su uključeni imaju proaktivan i interaktivan pristup. U tom dijelu posebno je istakla ulogu opština u kojima se implementira projekat.\nU obraćanju tim povodom, potpredsjednik Vlade i ministar poljoprivrede i ruralnog razvoja mr Milutin Simović ukazao je da se promoviše početak novog i važnog projekta koji treba da znači novi impuls razvoja crnogorske poljoprivrede i ruralnih područja.\nOn je ukazao da se i u proteklom periodu vrijedno radilo na izgradnji i unapređenju infrastrukture u našim ruralnim područjima, da su napravljeni brojni iskoraci, ali da treba još dosta toga da se uradi. "Sve dok postoji potreba za još jednim kilometrom izgrađenog ili rekonstruisanog puta, za još jednim vodovodnim sistemom ili akumulacijom, za još jednim priključkom na elektroenergetsku mrežu za bilo koje seosko domaćinstvo, kažemo da treba još dosta toga da uradimo. Jer, svaki takav projekat znači uslov za povećanje konkurentnosti poljoprivredne proizvodnje, za kvalitetniji život svakog domaćina koji živi u nimalo lakim uslovima, i zato je naša misija obavezujuća i važna", ukazao je Simović ističući da upravo ovaj projekat treba da znači novu energiju za nove aktivnosti na tom planu.\nOn je posebno podvukao potrebu da se te aktivnosti realizuju zajedno. "Siguran sam da ćemo ih tako i raditi - zajedno, i Međunarodni fond za razvoj poljoprivrede – IFAD i Vlada Crne Gore i lokalne samouprave i vrijedni domaćini, odnosno vrijedni domaćini, pa svi mi ostali zajedno. Siguran sam da ćemo kao rezultat tih zajedničkih napora imati realizovanih projektovanih 70 km novih seoskih puteva, brojne akumulacije, vodovodne sisteme, brojne grantove dodijeljene individualnim malim proizvođačima ili sektoru malih i srednjih preduzeća iz oblasti poljoprivrede", ukazao je Simović poručujući da je ključni moto i ključna riječ ovog projekta – Zajedno.\nPrema njegovim riječima, to ne podrazumijeva samo zajedničke napore Vlade, IFAD-a i lokalnih samouprava, već i zajedništvo samih domaćina, zajedništvo koje će biti ostvareno kroz stvaranje klastera. Vjerujem da ćemo brzo biti svjedoci da udruživanje domaćina donosi brojne benefite, kako u procesu proizvodnje, izgradnje seoske infarstrukture, jednako i u nastupu na tržištu i diverzifikaciji ekonomskih aktivnosti na seoskom području.\nU ime svih koji će osjetiti benefite projekta, Simović se zahvalio IFAD-u na saradnji, uz uvjeravanje da će se brižno pratiti realizacija projekta. On je ukazao da će se obezbijediti maksimalna transparentnost u realizaciji.\nU ime opština u kojima se implementira projekat obratio se predsjendik Opštine Nikšić Veselin Grbović. On je istakao da Opština Nikšić, kao i ostale, u saradnji sa Ministarstvom poljoprivrede ulažu značajne napore u razvoj poljoprivrede i ruralne infrastrukture, ali da je pomoć neophodna kako bi svako zainteresovano domaćinstvo u ruralnim područjima imalo uslove da se bavi poljoprivredom i postane konkuretno. On je podsjetio da je dobra osnova za realizaciju projekta, konkretno u Nikšiću, to što su proizvođači već razvili svijest o udruživanju, klasterima i kooperativama.\nSimović je saopštio da se ovih dana vrijedno radi na stvaranju pretpostavki za početak realizacije IPARD programa, kroz koji će crnogorskoj poljoprivredi biti na raspolaganju novih 40 miliona eura. Istakao je da posljednja komunikacija sa predstavnicima EK daje optimizam da bi početak realizacije IPARD-a mogao biti do kraja septembra.\nKako je dodao, ovih dana se intenzivno komunicira i sa Svjetskom bankom, u cilju ugovaranja novog MIDAS projekta koji će biti sadržajniji i finansijski izadašniji nego prethodni. "Procjenjujemo da će to biti novih blizu 20 miliona eura. Imamo dodatnih oko 26 miliona eura, koliko je ostalo neiskorišćeno iz kreditnog aranžmana sa Abu Dabi razvojnim fondom, koji ćemo tokom septembra početi realizovati prema novom konceptu. U portfoliju IRF-a, takođe, poljoprivreda ima realno projektovanih oko 30 miliona eura. Dodatno, uz sredstva Agrobudžeta koja su sve izdašnija dolazimo do značajnog finansijskog potencijala koji će biti usmjeren svima onima koji učestvuju i u ovom projektu, a to su vrijedni domaćini, porodična gazdinstva, sektor malih i srednjih preduzeća. To nam daje za pravo optimizam da ćemo u narednom periodu još snažnijim i odlučnijim iskoracima zajedno razvijati poljoprivredu, jačati konkuretnost, suspstituisati uvoz, stvarati pretpostavke za dalji rast izvoza", ukazao je Simović.\nPotpredsjednik Vlade i ministar poljoprivrede zaključio je da su partnerstvo sa IFAD-om, nastavak partnerstva sa SB, uz kontinuiranu podršku EU partnera i brojnih drugih bilateralnih projekata argumenti koji daju snagu za zajednička pregnuća. "Veoma je važno da očuvamo sistem razumijevanja, da svi težimo zajedničkim ciljevima, da su naši zajednički ciljevi dobro i napredak Crne Gore", poručio je Simović.\nU nastavku zvaničnog otvaranja projekta u Tehnolpolisu, Simović je imao i pojedinačne sastanke sa predsjednicima opština Nikšić, Šavnik, Mojkovac, Berane, Petnjica, kao i potpredsjednicima opština Žabljak i Bijelo Polje. Tom prilikom, razgovarano je o realizaciji razvojnih projekata u tim opštinama.\nIZVOR: Vebsajt Ministarstvo poljoprivrede i ruralnog razvoja, 07.07.2017.


Rano otkrivanje bolesti ključno u borbi protiv raka pluća - IndeksOnline.rs\nNaslovna Zdravlje Rano otkrivanje bolesti ključno u borbi protiv raka pluća\nBEOGRAD – Novembar je mesec borbe protiv raka pluća, najčešćeg i najsmrtonosnijeg karcinoma u svetu, od kojeg svake godine u Srbiji oboli 7.000 ljudi, a 5.000 izgubi bitku sa tom opakom bolešću.\nPredsednica udruženja “Punim plućima” Olja Chorović najavila je da će preventivni pregledi uskoro biti omogućeni i ostalim građanima Srbije kako ne bi bilo čekanja.\n“Čekanje je jedan od faktora koji u karcinomu pluća daje loše prognoztičke rezultate”, naglasila je Chorović.\n“Kada je ljudsko zdravlje u pitanju nema izgovora. Želimo da obavestimo ljude preko javnih ličnosti da urade nešto za sebe. Ovo je podmukla bolest i simptomi nisu tako izraženi, a kada se simptomi pojave, veoma je čest slučaj da je bolest već u poodmakloj fazi”, naglasila je Chorović,\nPrethodni tekstBlokade puteva u više gradova u Srbiji\nSledeći tekstZavršene blokade u Srbiji


Mere da budu u skladu standardima zaštite ljudskih prava – Krstarica\nTanjug 21. oktobra 2021. 16:13\nGlavne teme o kojima se razgovara su vakcinacija, različit tretman vakcinisanih i nevakcinisanih, kao i uvođenje kovid propusnica, navodi se u saopštenju poverenice za zaštitu ravnopravnosti.\nJanković je rekla da je to novo i osetljivo pitanje kako za sve zemlje, tako i za sve evropske institucije za ravnopravnost na koje treba naći adekvatan odgovor što je, kaže, posebno izazovno kada još uvek nema zauzetog stava niti odluke Evropskog suda za ljudska prva, EKVINET-a ili EKRI-ja.\nJanković je istakla da država ima pravo da donosi mere za zaštitu zdravlja stanovništva i da neke mere podrazumevaju različito postupanje ili tretman, s tim da ako su srazmerne legitimnom cilju i nužne, ne predstavljaju diskriminaciju.\nNaglasila je da je zaštita zdravlja stanovnika legitiman cilj, a vakcinacija najvažnija mera zaštite.\nU saopštenju se navodi da se na konferenciji govori i o kovid propusnicama koje su uvedene u nekim evropskim zemljama, uz ocenu da one treba da budu u službi zaštite zdravlja građana i povećanja broja onih koji će se odlučiti na vakcinaciju, ali nikako u cilju kažnjavanja.\nPredstavnike regionalnih tela za ravnopravnost Jugoistočne Evrope pre početka konferencije primio je predsednik Slovenije Borut Pahor koji je podržao rad regionalnih tela, navodi se u saopštenju i podseća da je ova regionalna saradnja započeta 2016. godine na inicijativu Srbije – Poverenika za zaštitu ravnopravnosti.


Republika / NAPREDNJACI BEZ PREMCA, ĐILAS PROPAO K'O ŽETON! Stranka tajkuna nema ni za smanjeni cenzus, EVO KOJIM STRANKAMA RASTE REJTING\nPopularnost svih ostalih stranaka meri se jednocifrenim procentom: SPS Ivice Dačića ima podršku od osam odsto, Spas Aleksandra Šapića je na šest odsto, Dosta je bilo Saše Radulovića i POKS Žike Gojkovića su na po četiri odsto, dok je pokret Zavetnici na dva odsto podrške.\nI Stranka slobode i pravde (SSP) Dragana Đilasa, prema ovom istraživanju, ima podršku od tek dva procenta.\nInteresantno je i to da su građani Srbije u znatnoj meri promenili pogled na odnos sa SAD i da je on dosta naklonjeniji, a naročito nakon 4. septembra ove godine, kada je u Vašingtonu potpisan sporazum.\nTako je u roku od dve nedelje od potpisivanja sporazuma ta podrška porasla sa 11 na 26 odsto, što je više od dva i po puta. Podaci pokazuju da 61 odsto građana potpuno podržava sporazum, a 18 odsto delimično podržava.\nKada je reč o drugim svetskim silama, građani Srbije su najviše naklonjeni Kini - 67 odsto građana je podržalo dobre odnose s Kinom, s Ruskom Federacijom 57, a sa EU 29 odsto.\nAleksandar Vučić Predsednik Srbije Istraživanje Predsednik SNS Naprednjaci Srpska napredna stranka Stranke Rejting Rejting stranaka\nRegionalni direktor kompanije Fajzer za Adriatik regiju, Roberto Roka, upoznao je danas predsednicu...


Američki izbori 2020 - Blic Online\nSEDAM MILIONA GLASOVA VIŠE OD TRAMPA Bajden nakon što je potvrđeno da je novi predsednik: Demokratija je pobedila\nElektorski koledž i zvanično je potvrdio da je demokrata Džozef Bajden novi predsednik SAD.\nGLASOVI U DŽORDŽIJI BIĆE PONOVO PREBROJANI Pobeda u ovoj američkoj državi donosi 16 elektorskih glasova\nGotovo 80 odsto Amerikanaca, uključujući i više od 50 odsto republikanaca, prepoznaje demokratskog kandidata Džozefa Bajdena kao pobednika predsedničkih izbora u SAD, pokazuju rezultati ispitivanja javnog mnjenja, koje su sproveli agencije Rojters i Ipsos.\nPompeo: Biće to laka tranzicija za Trampa\nAmerički predsednik Donald Tramp i dalje ne priznaje poraz na predsedničkim izborima u SAD, a u nizu tvitova koje je danas objavio, ponovo je govorio o masovnoj prevari i ponovio da će pobediti.\nTurski predsednik Redžep tajip Erdogan čestitao je danas pobedu na predsedničkim izborima kandidatu demokrata Džou Bajdenu.\nMnogi Amerikanci mogu da vide da je glasanje za američkog predsednika Donalda Trampa jednako podržavanju belog nacionalizma i one vrste zavereničkog, magičnog razmišljanja koje negira stvarne pretnje poput pandemije i klimatskih promena. Ali takođe mora biti prepoznato da je neuspeh glasanja protiv Trampa na ovogodišnjim izborima sam po sebi oblik saradnje sa napadom na demokratiju koji je već u toku.\nRičard Grenel, specijalni predstavnik predsednika Donalda Trampa za KiM, i u nedelju se sastao s predstavnicima srpsko-američke zajednice, ovoga puta u Pitsburgu, gde je poručio da bi pobeda Džoa Bajdena na izborima 3. novembra ceo region Balkana vratila u status kvo.


Crna Gora otvara konzulat u Istanbulu - Kazaljka\nNaslovna/Novo/Balkan/Crna Gora otvara konzulat u Istanbulu\nCrna Gora i Turska unapređuju saradnju\nkazaljka Send an email 08.09.2019.\nPODGORICA–Ministar vanjskih poslova Srđan Darmanović zvanično će posjetiti Tursku 10. septembra i tada će se susresti sa turskim ministrom vanjskih poslova Mevlutom Čavušogluom. U platformi za posjetu, koju je Vlada usvojila, navodi se da će posjeta ministra Ankari dati podsticaj daljem produbljivanju bilateralne saradnje dviju prijateljskih zemalja, putem definisanja konkretnih zajedničkih aktivnosti čija se realizacija može očekivati u narednom periodu, prenosi CDM.\nKako se navodi, razgovor dva ministra vanjskih poslova predstavlja mogućnost za neposrednu razmjenu mišljenja o aktuelnim regionalnim i međunarodnim temama od obostranog značaja, saradnji u okviru NATO-a, kao i projektima od zajedničkog interesau oblasti ekonomije, obrazovanja i kulture.\n“Dobrim odnosima sa Turskom u značajnoj mjeri doprinose djelovanje i aktivnosti Turske agencije za saradnju i kordinaciju TIKA, koja u kontinuitetu ulaže u razvojne projekte u Crnoj Gori, najviše na lokalnom nivou, podizanju infrastrukturnih sadržaja, u oblasti kulture, obrazovanja, zdravstva, podsticanja preduzetništva i druge”, naveli su iz Vlade.\nNavodi se da je u cilju jačanja bilateralnih odnosa i saradnje u svim oblastima Vlada na sjednici 21. marta donijela odluku o otvaranju Generalnog konzulata Crne Gore u Istanbulu.\nU oblasti odbrane, saradnja će se odvijati kroz definisanje teksta sporazuma o vojnoj finansijskoj saradnji i implementacije Protokola u vezi sa finansijskom pomoći između Vlada Turske i Crne Gore.\nU oblasti kulture to će se dogoditi kroz finaliziranje aktivnosti na usaglašavanju teksta Sporazuma o saradnji u oblasti kulture između dviju Vlada, u cilju podsticanja institucionalne saradnje u oblastima kulturno-umjetničkog stvaralaštva, te razmjene programa, izložbi, koncerata, predstava i ostalih vidova koprodukcijskih odnosa.\nPlaniran je i konkretan nastavak jačanja saradnje u oblasti policijskih poslova i na prevenciji vanrednih situacija.\nSaudijski kralj imenovao sina na poziciju ministra energetike\nNišić optužen da je stolicom ubio prijatelja\nAmerikanci od Kosova traže ukidanje taksi na robu iz Srbije\nBugarska se naoružava američkim avionima F 16


Stambeno-poslovni kompleks Novi Dorćol počinje sa izgradnjom u Venizelosovoj 29. Na površini parcele od 2 hektara prostiraće se kompleks od oko 100.000 m2. Novi Dorćol će imati preko 500 modernih stanova organizovanih u različite strukture sa lokalima u prizemlju, a sami objekti će biti okruženi sa više od 4.000 m˛ zelenih površina. Predviđena je izgradnja više od 700 parking mesta raspoređenih u dvoetažnoj garaži. Vrednost investicije iznosi preko 130 miliona evra, a investitor je Deka inženjering, kompanija koja je izgradila A Blok, jedan od najuspešnijih stambeno-poslovnih projekata na Novom Beogradu.\n„Bogato kulturno nasleđe „Prvog kraljevskog povlašćenog preduzeća za preradu kudelje i pamuka Alekse Obradovića i kompanije“, koje je osnovano 1896. godine na lokaciji Novi Dorćol, inkorporirano je sa posebnom pažnjom sa ciljem očuvanja sećanja i afirmisanja vrednosti industrijske arhitekture kraja 19. i početka 20. veka. Savremenim pristupom rekonstrukciji graditeljskog nasleđa, u prvom planu novog kompleksa istaknut je ambijent u kojem su prepoznatljivi originalni segmenti „Platnare“ i magacina iz prve faze gradnje industrijske celine očuvani u autentičnom arhitektonskom likovno-oblikovnom izrazu i kombinovani sa novoplaniranim delovima u komplementarnim modernim materijalima svedenog kolorita i geometrijske strukture koja akcentuje očuvane istorijske vrednosti. Mikroambijent je dodatno oplemenjen skladnim parternim uređenjem i zelenilom u okviru kojih je postavljena bronzana bista narodnog heroja Davida Pajića Dake, čime se uspostavlja spona sa novijom istorijom industrijskog kompleksa“, navodi dr Ljiljana Blagojević, arhitekt Deka inženjeringa.\nGradnja Novog Dorćola biće podeljena u dve faze. U prvoj građevinskoj fazi predviđena je izgradnja šest lamela spratnosti P+6+Ps i obuhvataće 225 stambenih jedinica, zajedno sa poslovnim prostorima i adaptacijom nekadašnje „Platnare“. Završetak prve faze očekuje se sredinom 2021. godine.


Takmičari su koristile lokalane organske proizvode, što će ih svakako izdvojiti od preostalih 435 timova u pravljenu „srpskog ajvara“ širom naše zemlje. Ove godine, na završnoj manifestaciji Alibunar će predstavljati najbolje među najboljim, ekipa „LJuba i očajne domaćice“, koje su osvojile najviše glasova stručnog žirija. Domaćica LJuba je ponela titulu Kraljice ajvara Alibunara, a nagradu joj je dodelio predsednik opštine Alibunar Predrag Belić. Drugoplasirane su bile domaćice iz ekipe „Mala tajna“, a treće mesto je zauzela „Unija žena SNS“.\nTokom celodnevne manifestacije posetioci su mogli da uživaju i u programu KUD iz Alibunara. Za najmlađe je bilo organizovano takmičenje, a svi su na kraju uživali u ukusu najboljeg ajvara.\n1. Mala tajna\n2. LJuba i očajne domaćice\n3. Unija žena SNS\n4. Vredne ruke Banata\n5. Udruženje žena "Unikat"\n6. PU "Poletarac"\n7. Kelja i drugari\n8. Frajle Nikolinci\n9. Zoranove domaćice\n11. Crveni kristal\n14. Deda i unuci\nУкупан број посетилаца590509